Tesla RS2400H frižider cena, cene Srbija, prodaja Beograd Novi Sad Niš\nTesla RS2400H frižider cene\nTesla RS 2400H Samostojeći, Energetski razred A+, Kapacitet frižidera 240 l - Tip Frižider sa jednim vratima bez zamrzivača Energetska klasa A Zapremina 240 l neto frižider Dimenzije 142 x 55 x 58 cm v x š x d Broj vrata 1 Boja Bela Ostalo Staklene police... specifikacija\ncena od 22.990,00 do 22.990,00 din | prodavnica (4)\nTip Frižider sa jednim vratima bez zamrzivača Energetska klasa A Zapremina 240 l neto frižider Dim. 142 x 55 x 58 cm v x š x d Broj vrata 1 Boja Bela Ostalo Staklene police\nEPonuda nije internet prodavnica već Vam omogućava da brzo i lako nađete Tesla RS2400H frižider po najjeftinijoj ceni. Naš cilj je da kupci budu što bolje informisani o ponudi Tesla frižider RS2400H na tržištu Srbije. Vrlo lako nalazite željeni proizvod za kategoriju Frižideri cene, ne morate da lutate od sajta do sajta za Tesla Frižideri, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Tesla RS2400H frižider sa PRODAVCEM. EPonuda ne može da garantuje potpunu tačnost specifikacije i slika za Tesla RS2400H frižider. Pre kupovine, podatke za Tesla frižider RS2400H proverite na sajtu PROIZVOĐAČA.


Kolekcija umetničkih dela kontroverzne kineske carice stiže u SAD\nIzvor: B92, 12.Nov.2017, 12:02\nNjena umetnička strana će sutra po prvi put biti izložena na zapadu u okviru izložbe u Muzeju južne Kalifornije pod nazivom "Carica majka Zisi: Izbor iz Letnje palate". Kolekcija koja >> Pročitaj celu vest na sajtu B92 << do sada nije napuštala Kinu biće izložena do 11. marta posle čega će biti vraćena u Peking.\nIzloženi će biti i pokloni posetilaca, među kojima britanski srebrni escajg, nemački i švajcarski satovi, mermerni italijanski sto sa ugrađenom šahovskom tablom pa čak i američki luksuzni automobil. To je izvesno prvi automobil uvezen u Kinu i kao takav je najverovatnije umešao caricu u prvu saobraćajnu nesreću u Kini kada je njen vozač udario pešaka.\n"Već dosta znamo o tome ko je ona i kako je vladala Kinom. Ali ova izložba vam pokazuje drugi ugao. Predstavlja tu ženu kao mecenu, arhitektu, dizajnerku", rekla je kustoskinja izložbe Jing-Čen Peng.\nKineska vlada je dugo odbijala da pozajmi kolekciju, tvrdeći da je carica, koja je nadživela dva mnogo mlađa cara od kojih je jedan misteriozno umro od trovanja arsenikom, previše kontroverzna. Zisi je prikazana u više filmova i knjiga, ali ne uvek pozitivno.


Prema analizi, među skupljim delovima Gugl naočara svakako je ekran, koji bi Guglu trebalo da isporučuje tajvanska kompanija "Himax Display".\nGugl je početkom godine objavio kupovinu 6,3 posto akcija u "Himax Display"-u, proizvođaču ekrana za HUD-ove i ručne projektore, dok bi cena ekrana za naočare trebalo da iznosi između 30 i 35 dolara po komadu.\nEkran je jedna od pojedinačno najskupljih komponenti Gugl naočara, dok će ostatak od očekivanih 299 dolara odlaziti na brojne senzore, procesor, integrisanu 5-megapikselnu kameru i 12 GB fleš memorije.\nAnaliza kuće IHS pokazuje kako će isporuke "pametnih naočara" ove godine porasti za 150 posto na oko 124.000 komada, dok bi do 2016. godine trebalo biti isporučeno gotovo 10 milijona uređaja.\nKomercijalna verzija Gugl naočara u prodaji bi mogla da se pojavi već krajem ove godine.\nuCemuJEproblem Zašto ljudima smetaju ove naočare? Da neko hoće da špijunira kupio bi 10 puta jeftiniju kameru u obliku olovke ili čega već nadje, a i pored svega javna mesta se zovu javna zato što su JAVNA! Meni je barem oduvek bio sam da imam neku ovakvu spravicu, kao iz Scfi filmova :-) A neko ko ne vidi svrhu, nek pretraži internet ima dosta o njima, kao i utisci korisnika :-)\nfff naocare se povezuju sa android telefonom preko bluetootha i sve funkcije telefona se koriste glasovnim komandama, a slika se prikazuje na naocarima. takodje poseduju kameru\nEksperat-za-moderne-Masine Sta bre 299 dolara? Ma ima da dam 300 i ako treba 500 dinara cu da dam samo ako mogu sa njima da citam jutarnje novine i da ih pozajmim mojoj Radmili da moze da udene konac u iglu kad mi gace krpi.\nhihi imali jednr rozne sa dioptriom\nBoki @Skeptik Isto tako su se pre nekoliko godina potali cemu sluze tablet racunari...\nNe-volim-rts Hahahaahhahahahhahaha al zato imas iphone :)\nJokokn Sta mislite da li bile korisne za prijemni?\nInformacije Ovo je stara vest koja se ispostavila netacnom, za sad sigurno znamo da su\nIgorino Za koju godinu ce ih deliti sa boljim telefonom kao sto dele slusalice.\nFilip Ja se i sada pitam...\nČak 800 programera slušalo je predavanja na ITkonekt konferenciji ovog aprila u Beogradu. Ovo je do sada najveći broj softveraša koji se okupio na jednoj IT konferenciji u Srbiji. Paralelno sa konferencijom se održavao i IT sajam zapošljavanja koji je posetilo čak 3500 ljudi za dva dana.\nKrađa telefona postaje besmislena\nAmeričke kompanije Google i Microsoft ugradile su opciju za "uništenje" u svoje operativne sisteme za mobilne telefone.\nNovi tip slušalica više uništava sluh\nSlušalice za mobilni ipod i MP3 plejere su sastavi deo “opreme” današnjih tinejdžera. Mladi ljudi danas muziku slušaju dvostruko duže nego ranije. Upotreba staromodnih slušalica koje se stavljaju na glavu manje su štetne od onih koje idu direktno u uši.\nPortugalija prva države evrozone koja će izdati "panda" obveznice\nLOCIRAN BEGUNAC Pri PUNOJ BRZINI se zabio u policijski automobil i povredio najmanje tri pripadnika MUP-a


Korijeni vršnjačkog nasilja u porodici – Mladi Nikšića\nBez obzira da li ste roditelj ili ne, svaki slučaj nasilja među djecom iznova alarmira javnost i ukazuje na potrebu sistemske reakcije u suzbijanju te pojave. Problem se može javiti u školi, na putu do škole, igrališta. Gdje god su vršnjaci, potencijalno postoji i vršnjačko nasilje, manje ili više izraženo. Uzroka za vršnjačko nasilje je mnogo, mogu se tražiti na individualnom, ali i na društvenom nivou.\nSociološkinja Mirjana Popović iz Zavoda za socijalnu i dječiju zaštitu pojašnjava da na individualnom nivou korijene vršnjačkog nasilja treba tražiti u porodici, odnosno u emocionalnom odnosu na relaciji roditelj –majka – dijete.\n“Ulaskom u društvo kroz vršnjačku grupu, obrazovni sistem i medije bivamo izloženi različitim uticajima, koji nas svakako u značajnoj mjeri profilišu kao ličnosti. Ali, izuzetno je važan, i to treba naglasiti, uticaj porodice i uspostavljanja kapaciteta za ljubav i podršku unutar nje”, objašnjava Popović za Pobjedu.\nPopović ističe da je porodica to što nas određuje i gdje određujemo, ,,biramo“ da budemo nasilnici ili zašto ,,pristajemo“ da budemo žrtva.\n“Porodica, obrazovni sistem, mediji, odnosno društvo uopšte su prostori koji nas dalje oblikuju kao ličnosti i na tim prostorima možemo tražiti sociološke faktore koji utiču na pojavu vršnjačkog nasilja. U tom kontekstu nameću se značajna pitanja o kojima trebamo razmišljati, kakav je naš odnos prema nasilju uopšte, šta nam medijski sadržaji nude, naročito u odnosu na mlade kao konzumente medijskih sadržaja, šta je sa društvenim mrežama i sadržajima koji se na njima plasiraju”, kazala je Popović.


Malo para, još manje muzike: Predstavljen novi Izveštaj iz senke Koalicije 27 - Energija, klima i životna sredina\n„Malo para, još manje muzike” naziv je šestog po redu izveštaja iz senke o napretku Srbije u procesu evropskih integracija u oblasti zaštite životne sredine i klimatskih promena. Izveštaj su izradile organizacije članice Koalicije 27, u saradnji sa RES fondacijom. Izveštaj je predstavljen javnosti u sredu, 8. maja, u Kulturnom centru GRAD. Predstavljanju Izveštaja prisustvovali su predstavnici državne uprave, na čelu sa ministrom zaštite životne sredine, predstavnici organizacija civilnog društva, stručne i zainteresovane javnosti.\nIzveštaj analizira napredak u 9 oblasti poglavlja 27: horizontalno zakonodavstvo, zaštita vazduha, vode, prirode, upravljanje otpadom, hemikalijama, oblast buke, šumarstva i klimatskih promena. Fokus ovogodišnjeg izveštaja bio je na finansiranju zaštite životne sredine, koje je ocenjeno kao nedovoljno ne samo u odnosu na potrebe, već i nedovoljno iskorišćeno, budući da je Ministarstvo zaštite životne sredine u 2019. godini utrošilo samo 52,62% planiranog budžeta, te su alocirana sredstava na kraju ostala neinvestirana.\nRezultate izveštaja predstavila je Mirjana Jovanović, menadžerka projekata u Beogradskoj otvorenoj školi. Ona je istakla da je uprkos preporuci Fiskalnog saveta da se za zaštitu životne sredine u 2019. godini izdvoji 14,4 milijarde dinara, u budžetu za 2019. godini za ovu namenu predviđeno višestruko manje novca, samo 1,3 milijarde. Simon Ilse, direktor kancelarije Fondacije "Hajnrih Bel" u Srbiji istakao je važnost finansiranja i naglasio da je investiranje u zaštitu životne sredine zapravo investiranje u budućnost i prilika za zeleni ekonomski rast Srbije. Milica Damnjanović Zantvort, volonerka organizacije „Petak za budućnost” pozvala je sve prisutne da ustanu za klimatske promene i pridruže se skupu Petak za budućnost radi naše budućnosti na planeti. Skupu je prisustvovao i Goran Trivan, ministar za zaštitu životne sredine koji se složio sa time da postoji manjak kapaciteta kako bi se radilo na svim problemima identifikovanim u Izveštaju. On je pored svog izlaganja odgovarao na pitanja učesnika. Svi prisutni su se saglasili da je neophodno raditi na podizanju svesti svih građana, a naročito donosilaca odluka o izazovima koje nosi poglavlje 27, dok se pitanje implementacije mora adresirati kroz podizanje kapaciteta na lokalnom nivou.\nKoaliciju 27 čine: Alternativa za bezbednije hemikalije, Beogradska otvorena škola, Centar za unapređenje životne sredine, Društvo za zaštitu i proučavanje ptica Srbije, Inženjeri zaštite životne sredine, Mreža za klimatske akcije Evrope (CAN Europe), Jedan stepen Srbija, Mladi istraživači Srbije i Svetski organizacija za prirodu (WWF). Ovogodišnji Izveštaj izrađen je uz podršku Fondacije "Hajnrih Bel", Fonda za otvoreno društvo i Švedske.\nIzveštaj možete preuzeti OVDE


Boško Ničić: Još tri Zaječarca pozitivna na COVID 19 - Glas Zaječara\nHome Društvo Boško Ničić: Još tri Zaječarca pozitivna na COVID 19\nKomandant Štaba za vanredne situacije i gradonačelnik Zaječara saopštio je večeras na svom fejsbuk profilu da su još tri Zaječaraca pozitivna na COVID 19. Ukupan broj u Zaječaru je sada 28.\nBoško Ničić izneo je večeras podatke da je od 12 testiranih Zaječaraca, tri pozitivna na COVID 19, dok se sutra očekuju rezultati za još troje.\n„Stigli su (delimično) rezultati za devetoro (9), od dvanaestoro (12), juče testiranih građana Zaječara. Nažalost, za razliku od prekjuče, kada nismo imali nijednog pozitivnog od testiranih, danas imamo troje (3) dok se za troje još čekaju rezultati“.– kazao je Ničić.\nSvi pozitivni, po novom protokolu, biće hospitalizovani u bolnicima ili u covid centru hale “Čair” (u Nišu), a zavisno od kliničke slike.\n„Grad Zaječar, zbog potencijalne mogućnosti da oba roditelja budu pozitivna, počinje pripreme za formiranje “SOS obdaništa” u kojima bi vaspitačice, koje su inače na 100-om plaćenom odsustvu i pripravnosti, ovu decu čuvale, po smenama, 24 sata“.-ističe gradonačelnik.\nNičić ističe i to da od nas zavisi, našeg ponašanja, da li će se broj inficiranih pojačavati ili ne.\n„Ono što se danas, čim je malo otoplilo, dešavalo u nekim, većim, naseljima u gradu ne uliva nadu u pozitivan ishod“– kaže Ničić.\nPrema njegovim rečima naizgled naivna, dečija igra u inače zatvorenim parkovima i parkićima, bez ikakve zaštite, na razmaku od nekoliko centimetara, najbolji je put da ponovo “bukne” infekcija i unese se u domove u kojima su roditelji, bake, deke, opominje Ničić.\nPrethodni tekstDvadeset šest Borana pozitivni na COVID 19\nBoško Ničić: Još tri Zaječarca pozitivna na COVID 19 - Ist Media 16/12/2020 At 16:06\n[…] Boško Ničić izneo podatke da su od 12 testiranih Zaječaraca, tri pozitivna na COVID 19, dok se sutra očekuju rezultati za još troje, prenosi sajt Glas-Zaječara. […]


Ona i ja: Vampiri pevaju zaljubljenima - WANNABE MAGAZINE\nKultna beogradska grupa “Vampiri” održaće koncert 14. februara u beogradskom klubu Bitefartcafe. Ovo će biti jedinstvena prilika da se svevremeni hitovi ovog sastava čuju u intimnom klupskom ambijentu.\n“Vampiri” su osnovani 1990. godine i izdali su ukupno pet albuma od kojih je poslednji, “Monkey Food”, izašao 1997. Ipak, kultni status stekli su već 1992. godine, nakon što su uradili muziku za čuveni film Srđana Dragojevića “Mi nismo anđeli 1” . Prvi veći nastup grupa je imala u Sava centru, kao predgrupa sastavu Vaya Con Dios. Svojom interpretacijom doo wap muzike, zvukom pedesetih, specifičnim imidžom i nastupom, grupa je vrlo brzo postala popularna, posebno kod tinejdžerki.


Ukrajina Donbasu: Ne izbori, već vojna operacija - Sputnjik Srbija\n16:45 19.06.2017 (osveženo 17:08 19.06.2017) Preuzmite kraći link\nUkrajinski predsednik ranije je najavio da planira da na razmatranje Skupštini podnese nacrt zakona o reintegraciji Donbasa, koji će, između ostalog, propisivati pravni režim delovanja ukrajinske vojske. Ukrajinski predsednik je istovremeno protiv ukidanja režima „protivterorističke operacije“ (kako u Kijevu nazivaju vojnu operaciju u Donbasu) do usvajanja ovog zakona.\n„Sâm naziv zakona ’O privremeno okupiranim teritorijama…‘, prema pravilima OEBS-a i UN, predviđa da na okupiranim teritorijama ne mogu da se održavaju nikakvi izbori. Samo usvajanje ovog zakona generalno će staviti tačku na mogućnost održavanja bilo kakvih izbora do trenutka deokupacije ove teritorije“, rekao je on za televiziju „112 Ukrajina“.\n„Šta se predlaže kao zamena za protivterorističku operaciju? U suštini, (predlaže se) vojna operacija koju ne sprovodi Služba bezbednosti Ukrajine, već operativni štab. Zajedničko vođenje operativnog štaba vršiće predsednik kao vrhovni komandant, a pitanjima odbrane bavi se Generalštab. Celokupna trenutna civilno-vojna uprava ili vojna uprava u slučaju stvaranja gorepomenutih prelazi u nadležnost operativnog štaba“, rekao je Timčuk.\nVrhovna rada, zakon, Ukrajina, Donbas


Vesti online / Vesti / Svet / Piroman pali kuće po Holivudu\nPiroman pali kuće po Holivudu\nU zapadnom Holivudu buknula su 22 požara, kada su na različitim lokacijama zapaljeni automobili i obližnje kuće među kojima je ona pokojnog Džima Morisona.\nVatrogasci Los Anđelesa pokušavaju da ugase požare zbog kojih je nekoliko desetina ljudi moralo da napusti svoje domove. Policija traga za počiniocima, a ponuđena je i nagrada od 35.000 dolara za informacije koje mogu da dovedu do hapšenja piromana.\nPrema prvim procenama oko 350.000 dolara štete je napravio požar u Zapadnom Holivudu.\n"Bila je to duga i teška noć. Hvala bogu da niko nije ozbiljnije povređen ili ubijen", izjavio je gradonačelnik Los Anđelesa, Antonio Viljaragosa.\nVlast je isključila mogućnost da se radi o terorističkom napadu iako očekuju da se pojave i novi požari.\nU ovom incidentu nije bilo ljudskih žrtava, a jedan vatrogasac je pao sa merdevina gaseći požar ali je nakon lekarske intervencije pušten iz bolnice na kućno lečenje.\nSVET VIDEO: Pakao u Kaliforniji, gore šume, kuće, automobili\nSVET Drama se nastavlja: Vatrena stihija raselila hiljade u Kaliforniji\nHRONIKA Na Kosovu zapalili srpsku kuću\nSVET VIDEO: Požar u Los Anđelesu, evakuisano 5.000 ljudi\nSubota 31.12.2011. 23:15\nкад ће да сврну до Беле Куће


Besnik Bisljimi (Foto MFK)\nBisljimi je najavio da bi naredni sastanak na tehničkom nivou trebalo da bude održan krajem oktobra, nakon kojeg bi, ukoliko bude pomaka, mogao da se razmotri i sastanak na najvišem nivou.\nKako je rekao Bisljimi, na trilateralnom sastanku je razgovorano samo o nestalima i istakao da je dogovoreno da se otvore arhive, kao i učestvuje u razmeni dosad identifikovanih posmrtnih ostataka.\n„Srbija je tražila OVK arhive, ali one ne postoje. Međutim, imamo državne arhive o OVK“, rekao je Besnik Bisljimi.\nKada je reč o drugim pitanjima, on je ocenio da „Srbija sabotira proces, a onda priča kako drugi ne ispunjavaju svoje obaveze“.\n21.09.2021 Kosovo press: Kriminalne grupe Radoičića i Veselinovića organizuju blokade na severu (567)\n21.09.2021 Laplje Selo: Stigle tablice, ali ne i uputstvo za izdavanje (464)


Teu otkaz u Klipersima, koja je sledeća stanica? - Sportklub\nTeu otkaz u Klipersima, koja je sledeća stanica?\nNBA Autor:Marko Vlahović7. feb. 201916:31\nLos Anđeles Klipersi su se u četvrtak odrekli usluga srpskog plejmejkera Miloša Teodosića, što je bilo i očekivano jer ga već duže vreme nije bilo u protokolu.\nTeodosić u načelu ne planira do kraja sezone da igra u Evropi, mada bi i to moglo da se promeni u zavisnosti od razvoja situacije i odabira prioriteta.\nPrema pravilima NBA lige, Teodosić će sačekati još 48 sati da otkaz stupi na snagu, posle čega će postati slobodan agent. Tokom tih 48 sati bilo koji NBA klub će moći da ga doda u svoj roster, ali za sada nije jasno gde će sjajni srpski košarkaš.\nU prethodnih nekoliko nedelja Klipersi su navodno pokušavali da nađu tim sa kojim bi napravili trejd dogovor oko Miloša Teodosića. Srpski plejmejker ima ugovor vredan 6,3 miliona dolara za ovu sezonu, ali je igrao na svega 15 mečeva i veoma retko dobija minute u rotaciji Los Anđeles Klipersa.\nSpecijalizovani sajt Sportando je ranije u toku dana saznao da su Čikago Bulsi i Orlando Medžik bili zainteresovani u određenoj meri za Teodosića.\nAtaman: Želeli smo Teodosića umesto Larkina\nIz Efesa odgovaraju: Teodosić? Samo ako je slobodan\nJoš pre nekoliko meseci je Anadolu Efes želeo da dovede Teodosića, a u planu je bilo da bogati turski klub učini Tea najplaćenijim igračem u Evropi. Drugi klub koji bi mogao da uđe u priču oko srpskog pleja je Makabi koji bi mogao da ponudi bogat višegodišnji ugovor bivšem igraču CSKA i Olimpijakosa.\nPoslednji put Teodosića smo na NBA parketu videli 15. decembra kada je igrao protiv Oklahome.\nMilos Teodosic waived by the LA Clippers (via @nikosvarlas)\n| Eurohoops https://t.co/DTW09Zyk2Z\n— Eurohoops (@Eurohoopsnet) February 7, 2019\nAnadolu Efes SKLos Angeles ClippersMaccabi Tel Aviv BCMiloš Teodosić


Saopštenje Koalicije 27: Potrebno rešavanje uzroka umesto relativizacije zagađenja vazduha - Energija, klima i životna sredina\nKoalicija 27 koja okuplja organizacije civilnog društva koje prate napredak u evropskim integracijama Srbije u poglavlju 27 koje se odnosi na životnu sredinu i klimatske promene, izradila je saopštenje povodom rezultata prvog sastanka Radne grupe za zaštitu vazduha u Republici Srbiji i saopštenja koje je Vlada Republike Srbije izdala tim povodom. Saopštenje Koalicije 27 prenosimo u celosti.\nBeograd, 29.1.2020. – Koalicija 27 izražava zabrinutost povodom rezultata prvog sastanka Radne grupe za zaštitu vazduha u Republici Srbiji, održanog 21.01.2020. godine i saopštenja koje je Vlada Republike Srbije izdala tim povodom. Smatramo da plan Vlade Republike Srbije umanjuje značaj problema zagađenja vazduha i da predložene mere nisu u skladu sa zvaničnim podacima institucija Republike Srbije o samom zagađenju vazduha.\nZabrinjavajuća je konstatacija da nema razloga za zabrinutost trenutnim stanjem, naročito ako se u vidu imaju podaci Svetske zdravstvene organizacije, prema kojima usled zagađenja unutrašnjeg i ambijentalnog vazduha godišnje prevremeno umre gotovo 11 500 građana Srbije, kao i da troškovi povezani sa lečenjem zdravstvenih posledica zagađenja vazduha u Srbiji dostižu i do 33% BDP-a. Izveštaj Evropske agencije za zaštitu životne sredine pokazuje da se Srbija nalazi na vrhu liste zemalja po broju izgubljenih godina života na 100 000 građana. Poređenja radi, građani Srbije izgube 11 puta više godina života usled zagađenja vazduha od građana Norveške. Zagađenje vazduha u Srbiji itekako treba da izaziva zabrinutost, kako građana tako i nosioca javnih ovlašćenja koji imaju odgovornost da ovaj problem rešavaju.\nSaradnica za odnose sa javnošću, Koalicija 27\n+381 65 4102 106


Štrajk upozorenja u vrtićima JU "Djeca Sarajeva" zbog problema nedostatka osoblja - Index.ba\nŠtrajk upozorenja u vrtićima JU “Djeca Sarajeva” zbog problema nedostatka osoblja\nSarajevski bokseri osvojili četiri medalje na turniru u Beogradu\nŠtrajk upozorenja bit će održan u vrtićima Javne ustanove “Djeca Sarajeva” sutra od 7:00 do 7:30 sati kako bi bilo ukazano na problem nedostatka osoblja.\n“Time se oni dodatno opterećuju u smislu obima posla, koji nije plaćen, te se krše epidemiološke mjere spajanjem grupa djece što predstavlja dodatni problem po zdravlje radnika i djece”, istakao je Sivro.\n“Od Vlade očekujemo da donese te tri odluke, a od resorne ministrice da postupi po zakonu”, naglasio je Sivro.\nDopredsjednica kantonalnog odbora sindikata i odgovorna odgajateljica u vrtiću “Košuta” Envera Šukman navela je da je važno shvatiti da njima djeca nisu teret, ali da postoje pedagoški standardi i epidemiološke mjere koje moraju poštovati.\n“Moramo biti svjesni da je prvih šest godina najvažnije u razvoju djeteta i ako društvo tu ne uloži maksimum trebamo se zapitati kakvi će to ljudi biti sutra”, rekla je Šukman.\nPrethodni članakTenzije se ne smiruju: Kosovska policija plijeni srbijansku robu\nNaredni članakMUP KS: Izvršeni pretresi na 38 lokacija, privedena 31 osoba od kojih šest policajaca


Udovičić: Stopa nezaposlenosti mladih smanjena za 11 odsto prošle godine – NovostiDana.rs\nUdovičić: Stopa nezaposlenosti mladih smanjena za 11 odsto prošle godine\nMinistar omladine i sporta Srbije Vanja Udovičić izjavio je danas da je stopa nezaposlenosti mladih smanjena za 11 odsto tokom prošle godine, ali da uvek može bolje.\n„Ne možemo da budemo zadovoljni dok ne bude minimum stope koja je u Evropskoj uniji“, kazao je Udovičić za Radio-televiziju Srbije.\nOn je rekao da je cilj Ministarstva omladine i sporta smanjenje stope nezaposlenoti mladih kroz podsticanje zapošljavanja i samozapošljavanja.\nUdovičić je istakao da se u okviru Fonda za mlade talente dodeljuju stipendije najboljim studentima i srednjoškolcima koji treba da budu primer drugim mladim ljudima.\n„Ponosni smo što smo u protekle tri godine kroz strategiju i projekte uspeli da podstaknemo zapošljavanje 2.500 mladih, koji su kroz projekte prošli praksu i stekli veštine“, rekao je Udovičić i dodao da je neophodno mlade nagraditi za učenje i pronaći mogućnost da imaju praksu.\nNaveo je da su i ove godine u okviru Fonda za mlade talente dodeljene stipendije najboljim studentima i srednjoškolcima.\nPovećan je broj stipendija koje je ministarstvo dodelilo na 1.750, kao i iznos stipendije koje je sa 25.000 povećan na 30.000 mesečno.\nFond za mlade talente stipendira studente sa prosekom iznad 9,5, kao i srednjoškolce koji su bili najbolji na takmičenjima.


POJAVI KORUPCIJE POGODUJE PARTIJSKO ZAPOŠLJAVANJE – NOVA NAŠA REČ\nPOJAVI KORUPCIJE POGODUJE PARTIJSKO ZAPOŠLJAVANJE\n20 Januara, 2017 Nova Naša Reč Aktuelno, Leskovac, Partijsko zapošljavanje 0\nGrađani opažaju državnu upravu kao produžetak stranačke politike, a ne kao profesionalne institucije koje deluju u opštem interesu\nKako je Novoj Našoj reči rečeno, Agencija za borbu protiv korupcije je do pred kraj 2016. Godine primila ukupno 680 predstavki građana u kojima se ukazuje na korupciju u organima javne vlasti.\nKonstatuju i da građani opažaju državnu upravu kao produžetak stranačke politike, a ne kao profesionalne institucije koje deluju u opštem interesu. “U javnoj upravi, kao najvažnijem delu izvršne grane vlasti koja sprovodi vladajuću politiku, prvenstveno se politički motivisanom kadrovskom politikom obezbeđuje održanje moći i poslušnost javnih funkcionera i službenika. Na ključne položaje se u javnoj administraciji, na kojima bi trebalo da se nalaze profesionalni službenici, postavljaju članovi vladajuće stranke, koji potom na osnovu istog merila sprovode kadrovsku politiku na nižim nivoima hijerarhije. Na rukovodeća mesta postavljaju se ljudi za koje politika predstavlja samo zanimanje koje donosi trajan izvor prihoda. Javni službenik u obavljanju zadataka prvenstveno void računa o interesu stranke koj aga je postavila na položaj a kao protivuslugu dobija zaštitu od političkih struktura ukoliko se ogreši o javni interes, profesionalne standard ili zakon. Minimalan rizik od otkrivanja i kažnjavanja nezakonitih postupanja stvara podsticaj da se ostvari lična korist kroz zloupotrebe. Sa druge strane, navedeno utiče na preostale javne službenike koji napuštaju javnu službu, ili gube motivaciju da služe interesima građana i postaju podložni korupciji”, navode u Agenciji za borbu protiv korupcije.\nSudeći premapercepciji građana, na osnovu predstavki koje podnose Agenciji, ovaj problem najviše je izražen u javnim preduzećima u kojima se ukazuje na nepoštovanje propisa prilikom zapošljavanja, nepostojanje kriterijuma za odabir rukovodećih kadrova i odabir rukovodstva javnih preduzeća po partijskoj pripadnosti. Usled politički odabranog rukovodstva, političke kontrole partija i zapošljavanja lica koja su na bilo koji način prethodno zadužila političku stranku, javna preduzeća nisu stručno ni kadrovski osposobljena da spreče zloupotrebe, upozoravaju u Agenciji.\nNa pitanjeNoveNašereči da li ima prijavaAgenciji za borbu protiv korupcije koje se odnose na partijsko otpuštanje dobili smo odgovor da se “ u jednom broju predstavki ukazuje na to da se sa dolaskom određene političke partije na vlast, menjaju sistematizacije u javnim preduzećima, kojima je predviđeno da se gase radna mesta zaposlenih koji ne pripadaju konkretno jpolitičkoj stranci”.\n“Česte su i predstavke u kojima zaposleni imaju ovu percepciju, ali se ovi slučajevi teško dokazuju, posebno kada kandidati ispunjavaju predviđene zakonskeuslove a procedura bude ispravno sprovedena”, navode u Agenciji.\nKažu i da se “analizom sadržaja predstavki uočava da je ovaj problem partijskog uticaja na zapošljavanje najmanj eprisutan u visokom obrazovanju”.“Međutim, navedeno ne znači da se u oblasti visokog obrazovanja, na fakultima i univerzitetima zapošljavanje zasniva na kvalitetu i efikasnosti. Zapošljavanje je ovde autonomno ali kako ne postoje detaljno propisane procedure, kako kriterijumi za izbor nastavnog osoblja nisu dovoljno jasni i precizni, neujednačeni između fakulteta, te kako ne postoje adekvatni planovi integriteta, stiče se utisak da se zapošljavanje svodi na lični integritet i arbitrarnost profesora, a napredovanje odvija bez plana po automatizmu, što otvara prostor za negativnu selekciju. Takođe, ovde je više prisutan fenomen rođačkog zapošljavanja u odnosu na partijsko. Posledice su, međutim, iste – dolazi do degradiranja akademskog integriteta i nužno veće sklonosti korupciji”.\nIz Agencije za borbu protiv korupcije skreću pažnju na SIGMA principe javne uprave. SIGMA je zajednička inicijativa OECD i EU.\nEvropska komisija je u fokus stavila reform javne uprave predstavljanjem šest ključnih pitanja reforme i boljim integrisanjem reforme u process proširenja kroz Posebne grupe za reform javne uprave i jačim povezivanjem reforme javne uprave sa pregovorima o pristupanju. Principi definišu ono što u praksi podrazumeva dobro upravljanje te navode osnovne zahteve koje države treba da slede tokom procesa EU integracija. Uključuju i okvir za praćenje kojim se omogućavaredovna analiza napretka postignutog u primeni principa i postavljanje relevantnih merila u državi.\nŠTETA OD PARTIJSKOG ZAPOŠLJAVANJA MILIONSKA\nUkidanje partijskog zapošljavanja jedno je od najčešće ponavljanih obećanja političara. Naročito u predizbornim kampanjama.Međutim, činjenica je da ono traje decenijama unazad . Ili, kako je konstatovano na okruglom stolu, koji je Nova Naša reč organizovala na ovu temu , nije pitanje da li partisjkog zapošljavanja ima, već kada je ono bilo najveće i isključivo.\nInicijativa za demokratsku tranziciju, koja je radila istraživanje na ovu temu, konstatuje da su državne institucije “svesne partijskog zapošljavanja i negativnih posledica u javnom sektoru” i da je “šteta ogromna”.\nTa šteta, upozoravaju, kada se prevede u brojke, postaje još upečatljivija. Prema njihovim istraživanjima šteta je šesto odsto bruto društvenog proizvoda ( BDP). Iskazano u novcu, gotovo dve milijarde evra. Istovremeno, kvalitet usluga, koji se na taj način pruža građanima, značajno je niži i zahteva i dodatna ulaganja.\nStručnjaci upozoravaju da bi sa druge strane, ako bi neka stranka i želela da u potpunosti prekine sa ovom praksom, morala da iseče granu na kojoj sedi.\nZa skoro godinu dana sajtu transparentno.rs prijavljeno je ukupno 74slučajeva sumnje u poštovanje principa transparentnosti u zapošljavanju u različitim institucijam, gradovima i opštinama.\nPrijave su se odnosile na nepravilnosti u prosvetnim ustanovama, 31posto prijava, lokalnim samoupravama u 21posto slučajeva, u državnim i javnim preduzećima u 14 posto slučajeva, u zdravstvenim ustanovama u 12 posto slučajeva i preostalih 22 posto prijava spada u kategoriju “ostalo”.\nPo ocenama nepravilnosti prednjači iskaz da je “konkurs bio unapred pripremljen za drugoga (prijatelji, rodbina…) u dvadesetčetiri posto slučajeva. Dvadeset posto prijava spade sumnje u partijsko zapošljavanje, u kategoriju nepravilnosti “Konkurs je bio unapred pripremljen za drugoga – političke stranke” .\nU sedamnaest posto slučajeva ocenjeno je da “konkurs nije bio javno dostupan” dok je pod devet posto razvrstano u kategorije“bili su nejasni kriterijumi na osnovu kojih je izabran taj kandidat” i “drugi su platil imito”.\nPreostalih dvadeset posto prijava spada u zbirnu kategoriju “drugo”.\nPARTIJSKO ZAPOŠLJAVANJE NA FAKULTETIMA\nInstitut za evropske poslove, zajedno sa Institutom za medije i različitosti sproveo je prošle godine istraživanje o partijskom zapošljavanju, korupciji i nepotizmu na visokoškolskim ustanovama Univerziteta u Beogradu.\nVišemesečno istraživanje o percepciji partijskog uticaja na zapošljavanje u visokom obrazovanju sprovedeno je na četiri fakulteta Beogradskog univerziteta: Ekonomskom, Medicinskom, Pravnom i Fakultetu političkih nauka.\nNeki od najzanimljivijih nalaza, dobjenih tokom istraživanja, su da fakultet ima značajnu autonomiju koja onemogućava značajne pritiske i svodi slučajeve partijskog zapošljavanja na izdvojene incidente. No, iako je zaključak da partijsko zapošljavanje na Univerzitetu nije masovna pojava, ono nije ni potpuno nepoznata.\nIako postoje procedure i kriterijumi, koji definišu oblast zapošljavanja nastavnog kadra, ipak postoje načini da se procedure i kriterijumi za prijem nastavnog osoblja formalno ispoštuju, ali da ipak ne bude primljen najbolji kandidat.\n„Autonomija univerziteta je važna, ali je prisutno arbitrarno i preširoko tumačenje i proces translacije autonomije univerziteta na pojedinačne entitete pa čak i na pojedince.\nFakulteti često ne smatraju da su deo javne uprave, te je zaposlene u visokoškolskom obrazovanju potrebno uključiti u odredbe Zakona o Agenciji za borbu protiv korupcije.\nPrisutno je diskreciono odlučivanje profesora kada je reč o zapošljavanju što ostavlja prostora samovolji profesora i trgovini uticajem. Uloga nastavno-naučnog veća je često pasivna, te je nedovoljan međusobni nadzor članova kolektiva.\nUkoliko kod nižih instanci odlučivanja o primanju u radni odnos pojedinca, poput katedre, kadrovske komisije, dekana koji raspisuje konkurs, nije došlo do protivljenja, male su šanse da će se na nastavno naučnom veću ta odluka osporiti.\nPrisutna je politika nemešanja profesora u odluke svojih kolega na fakultetu, koja u kombinaciji sa nedostatkom integriteta institucije kao i ličnog integriteta profesora otvara prostor za nepravilnosti i različite forme korupcije.\nPrisutna je tendencija da oni koji započnu karijeru u visokoškolskoj ustanovi, nastave da rade i napreduju kada za to ostvare formalne uslove.\nNapredovanje se često nastavlja bez mnogo rizika da će neka od instanci na fakultetu imati primedbe na tu praksu.\nOvakav sistem smanjuje konkurenciju, jer su na taj način konkursi praktično namenjeni konkretnim osobama, što ukazuje da i pored ispunjenih formalnih kriterijuma ne pobeđuje uvek najbolji kandidat“, neki su od zaključaka ovog istraživanja.\nTekst je deo serijala NAŠE PARE ZA NJIHOVO PARTIJSKO ZAPOŠLJAVANJE i deo je projekta „Zloupotreba političkog uticaja: političke stranke kao najveći poslodavci u Srbiji“ koji realizuje Medija centar Beograd.\nOvaj projekat (Zloupotreba političkog uticaja: političke stranke kao najveći poslodavci u Srbiji) je finansiran grantom od strane Evropske unije, kroz “Media Programme 2014”. Sadržaj projekta isključiva je odgovornost Medija centra i Nove Naše reči i ni na koji način ne odražavaju stavove Evropske unije.\nKOLIKO KOŠTA PARTIJSKO ZAPOŠLJAVANJE I OTPUŠTANJE


“Berza pod brezom” održana u OŠ Mihajlo Pupin u Veterniku | TV KANAL 9 NOVI SAD\nNaslovna EMISIJE “Berza pod brezom” održana u OŠ Mihajlo Pupin u Veterniku\nZa učenike osmih razreda osnovnih škola počeli su završni ispiti, a za one nižih razreda brige oko nabavke novih udžbenika koji će im biti potrebni naredne školske godine.\nManifestacija ,,Berza pod brezom”, koju Osnovna škola ,,Mihajlo Pupin” iz Veternika organizuje već šestu godinu za redom, omogućava đacima da stare udžbenike razmene za one koji su im potrebni sa drugarima iz svoje, ali i iz ostalih osnovnih škola u Veterniku i Futogu.\n“Ova manifestacija Berza pod brezom se održava pod brezama u dvorištu naše škole već šestu godinu i ima za cilj da učenici poslednjeg dana škole razmene udžbenike. Ove godine na manifestaciji je bilo prisutno oko 90 učenika. Želimo da učenicima i roditeljima olakšamo taj postupak nabavke udžbenika i da sprečimo tradicionalnom cepanju udžbenika na kraju godine”, rekao je Andrej Trifković, nastavnik matematike u ovoj školi.\nUčenici su imali priliku, kako je rekao, da otkupe udžbenike od svojih vršnjaka po simboličnoj ceni od 100 dinara, što je neuporedivo manje od njihovih uobičajenih cena. Pored finansijskog, prema njegovim rečima, prisutan je i ekološki aspekat ove manifestacije.\n“U dvorištu naše škole nema pocepanih udžbenika i svesaka. Učenici su svesni i te priče da će smanjiti zagađenje prljanjem okoline, a i manje papira se troši”, kazao je Trifković.\nManifestacija ,,Berza pod brezom”, rekao je Trifković, svake godine okuplja sve veći broj đaka i nadaju se da će ovakav pozitivan primer slediti i ostale škole u Novom Sadu, jer na ovaj način, kako je istakao, pored finansijskih olakšica koje ovakva manifestacija pruža, učenici imaju priliku i da steknu novi odnos prema udžbenicima.\nberza pod brezom\nPrethodni tekstDržava kupuje stanove za izbeglice\nSledeći tekstIran za 10 dana probija granicu zaliha uranijuma iz nuklearnog sporazuma


Uskoro status grada | M novine Sremski informativni portal\nM novine Sremski informativni portal > Aktuelno > Uskoro status grada\nStrateški cilj kome opštinsko rukovodstvo Opštine Stara Pazova teži i usmerava svu svoju energiju protekle četiri godine, jeste dobijanje statusa Grada. Svi infrastrukturni projekti, koji su do sada realizovani, poput rekonstrukcije centara većine naselja, izgradnje savremenih objekata vrtića, obnove domova kulture, asfaltiranja svih ulica u naseljima, izgradnje saobraćajnica, obnove objekata zdravstva, kulture, sporta i ulaganja u crkveno – verske objekte, ali i oni na čijoj realizaciji se vredno radi, usmereni su ka tom cilju. Jedna od najrazvijenijih sremskih opština u više navrata je od strane državnog i pokrajinskog vrha isticana kao primer kako bi se jedna lokalna samouprava trebala razvijati.\nPodršku naporima ka dobijanju statusa Grada, Opština Stara Pazova ima i od Ministarstva državne uprave i lokalne samouprave, čiji je državni sekretar Ivan Bošnjak prošle srede, 7. decembra održao radni sastanak sa predsednikom Opštine Stara Pazova Đorđem Radinovićem i njegovim najbližim saradnicima.\nDržavni sekretar se u razgovoru osvrnuo na sve ključne aspekte saradnje lokalnih samouprava sa pomenutim Ministarstvom, uz osvrt na aktuelne izmene u zakonima, a zatim naglasio da je Opština Stara Pazova jedna od retkih sredina u kojoj populacija raste i da mesne zajednice koje je čine, kao i sama Stara Pazova, i geografski i ekonomski prerastaju nivo jedne opštine.\n– Vaša lokalna samouprava može da se diči činjenicom da je jedna od retkih sredina gde populacija ubrzano raste, te da geografski i ekonomski prerasta nivo Opštine. Pričali smo o veoma važnoj temi, kako za opštinsko rukovodstvo, tako i za zajednicu koja živi u ovoj sremskoj opštini. Smatramo da bi i te kako korisno bilo, prvenstveno za građane, a zatim i za privredne subjekte, da ona dobije status Grada. Mi ćemo se, kao Ministarstvo, u direktnoj komunikaciji sa svim relevantnim institucijama, pobrinuti da do ovog procesa, u zakonskim okvirima, i dođe. Mislim da vizija koju ima i kojoj stremi lokalno rukovodstvo ovde u Staroj Pazovi, zaista može da se realizuje, a kada do toga dođe može da posluži kao dobar primer za druge sredine – izjavio je državni sekretar u Ministarstvu državne uprave i lokalne samouprave Ivan Bošnjak.\nOpština Stara Pazova je u ekspanziji, i po rastućem broju stanovnika i po razvijenosti privrede i zaista zaslužuje da dobije status Grada, potvrdio je prvi čovek staropazovačke Opštine Đorđe Radinović, naglasivši da je ovo bio planirani put ka cilju, koji je podrazumevao realizaciju mnogih infrastrukturnih i komunalnih projekata u proteklom periodu, kao i da ogroman posao tek predstoji.


Kako pronaći parking u beogradskom noćnom izlasku - Gde\nGlavni grad Srbije nije samo administrativni centar, već je ujedno i najveće saobraćajno čvorište u zemlji. Ogroman broj automobila, motocikala i teretnih vozila, gradski prevoz u vidu autobusa i tramvaja, kao i taksi vozila, čini da se saobraćajna mreža u gradu bude veoma razuđena.\nPoznat i kao grad sa bogatim noćnim životom, za sve one koji vole da se provesele u izlasku, jednu od glavnih nedoumica predstavlja odgovor na pitanje gde se parkirati za vreme noćnog izlaska.\nKao mesta za izlaske popularni su beogradski splavovi, ali i prestonički klubovi koji se nalaze na različitim lokacijama u gradu. Upravo zbog toga je, posebno noću, važno da se vozači snađu i automobil ostave na nekom od parkinga u okolini beogradskih klubova. U nastavku teksta pročitajte kako pronaći parking u beogradskom noćnom izlasku.\nParking mesta u centru grada\nZa sve one koji savršen izlazak zamišljaju kao provod u srcu prestonice, u nekim od klubova, kafića ili pabova u “krugu dvojke”, postoji nekoliko stvari koje treba da znaju kada su u pitanju parking mesta u centru grada.\nU samom centru grada nalaze se tri parking garaže – Zeleni venac, garaža Obilićev venac, koja nudi i mogućnost punjenja električnih automobila, kao i garaža kod Pionirskog parka. U zavisnosti od mesta na koje izlazite, zavisiće i strateški izbor odgovarajuće lokacije za vaše parking mesto.\nPored garaža za parking, popularna mesta za izlaske, poput Skadarliji ili Cetinjske nude okolni ulični parking, koji nije uvek dostupan, pa je potrebno da to imate na umu pre nego što se odlučite da kolima izađete u grad. U velikom broju beogradskih ulica je moguće parkirati svoje vozilo, a ukoliko dobro poznajete deo grada u koji izlazite, pronalaženje slobodnog parking mesta će biti dodatno olakšano.\nTakođe, javni parking u centru grada, koji se preko dana tarifira u skladu sa zonom u kojoj se nalazi, i samim tim, naplaćuje, preko noći je besplatan. Ipak, zbog ogromnih gužvi, potrebno je da strpljivo pronađete odgovarajuće mesto za parking.\nParking u okolini Savamale i Beton hale\nPoslednjih godina, savamalska četvrt, koja se nalazi podno Brankovog mosta, postala je epicentar noćnog provoda. Pabovi sa živim svirkama, ekstravagantni kafići, čuvena Beton hala sa odličnim noćnim klubovima koji rade do zore i otmeni restorani na obali reke Save, samo su neki od sadržaja koji privlače veliki broj Beograđana.\nParkirališta u okolini uključuju prostrani parking Donji grad, koji se nalazi na adresi Karađorđeva 2-4, a koje radi tokom čitavog dana, kao i parkirališta Karađorđeva i Kamenička.\nOno što je posebno važno kada je u pitanju ovaj deo grada je i činjenica da su izdvojena parkirališta najbezbednija, ali i da pružaju najveći izbor, kada su u pitanju kapaciteti parking mesta. Već pomenuta garaža na Zelenom vencu može da posluži kao alternativan izbor, ukoliko procenite da nije previše udaljena od kluba u koji izlazite.\nParkiranje u izlasku na beogradske splavove\nPored starog dela grada, jedno od najpopularnijih mesta za izlaske Beograđana, ali i stranaca, jesu splavovi. Letnja sezona provod premešta na reku, pa su tako, pored odličnog provoda, zagarantovane i velike saobraćajne gužve.\nUkoliko se odlučite na provod sa druge strane reke, na neki od brojnih splavova koje obožavaju domaći i strani posetioci, imajte na umu da je najvažniji prostor za parkiranje u tom delu grada garaža tržnog centra Ušće. Ipak, ukoliko planirate izlazak do kasno u noć, onda ovo nije prvi izbor za vas jer se garaža najčeće zatvara oko 23h, nakon poslednje bioskopske projekcije u tržnom centru.\nKao alternativa se nameću okolne ulice. Zbog ogromne gužve i terena koji nije toliko pristupačan za automobile, preporučljivo je da vozilo ostavite u nekoj od novobeogradskih ulica, jer je tu izbor za parkiranje mnogo veći.\nNaravno, ovo su samo neke od opcija za parkiranje u prestonici tokom noćnog izlaska. S obzirom na to da najveći deo Beograđana tokom letnje sezone poseti upravo ove delove grada, imajte na umu ove informacije ukoliko i vi želite da u noćni izlazak krenete automobilom.\nNajbolji kursevi i obuke u Beogradu


Perović: Očekivano je to što pregovaračko poglavlje 27 nije otvoreno - Vijesti.me\n"NIJE ZAVRŠENO SVE ŠTO TREBA"\nPerović: Očekivano je to što pregovaračko poglavlje 27 nije otvoreno\n„Dok u dijelu sistemskih institucionalnih kapaciteta jasno identifikujemo probleme koji se manifestiju u neefikasnoj i selektivnoj primjeni važećih zakona i velikim promašajima u strateškim dokumentima i akcionim planovima, koji su trebali trasirati smjernice za unaprjeđenje postojećeg zabrinjavajućeg stanja“, naveo je Perović\nU Ekološkom pokretu Ozon smatraju da je bilo očekivano to što pregovaračko poglavlje 27 nije otvoreno na poslednjoj ovogodišnoj Međuvladinoj konferenciji u Briselu 11. decembra, jer, kako navode, nije završeno sve što treba da bi Crna Gora došla do te faze procesa.\nDirektor te nevladine organizacije, Aleksandar Perović, kazao je da za njih nije bilo iznenađenje to što poglavlje 27 - Životna sredina i klimatske promjene nije otvoreno, jer su bili upoznati sa dinamikom procesa pristupnih pregovora i onoga što mora prethodno da se usaglasi.\nTu su, kako je kazao, i pregovaračka pozicija zemlje kandidata i zajednički stav zemalja članica Evropske unije (EU).\n„Drugim riječima, bilo je potpuno izvjesno da neće biti otvoreni pregovori za poglavlje 27, jer nije zavšreno sve što treba da bi došlo do te faze procesa“, rekao je Perović ageniji MINA.\nKomentarišući spremnost Crne Gore, kao društva, da uđe u pregovore o najkopmleksnijem i najskupljem poglavlje u cijelom procesu evropskih integracija, Perović je ocijenio da treba razdvojiti administrativni dio procesa, koji treba da završi pregovarački tim, od onog suštinskog.\n„Koji podrazumijeva institucionalne kapacitete i aktuelne trendove u Crnoj Gori, kako u dijelu investicija, tako i kada se radi o stepenu obrazovanja o važnosti zdrave životne sredine“, dodao je Perović.\nOn je pojasnio da se u dijelu aktivnosti radne grupe za pripremu otvaranja poglavlja prepoznaju izazovi koji postoje, a tiču se prije svega nedovoljne sistemske podrške, odnosno činjenice da krovni donosioci odluka prolongiraju momenat kada će morati kvalitet životne sredine postaviti na vrh ljestvice prioriteta,\n„Dok u dijelu sistemskih institucionalnih kapaciteta jasno identifikujemo probleme koji se manifestiju u neefikasnoj i selektivnoj primjeni važećih zakona i velikim promašajima u strateškim dokumentima i akcionim planovima, koji su trebali trasirati smjernice za unaprjeđenje postojećeg zabrinjavajućeg stanja“, naveo je Perović.\nTu, kako je kazao, prije svega misli na upravljanje otpadom i otpadnim komunalnim vodama, kvalitetom vazduha, zaštićenim područjima, prostorom, ali i na nekontrolisano industrijsko zagađenje od najvećih industrijskih zagađivača koji ne ulažu u zaštitu životne sredine u mjeri potrebnog i zakonski definisanog.\n„Potpuno je vidljivo da još nemamo jasnu viziju na koji način ćemo urediti sistem upravljnja otpadom, još se razmišlja o dijametralno suprotnim rješenjima od onih koje se sugerišu direktivama EU, a tu mislim na inicijativu za izgradnju centralnog postorjenja za spaljivanje otpada u Nikšiću“, rekao je Perović.\nPrema njegovim riječima, izvjesno je i da postoje veliki problemi sa funkcionisanjem izgrađenih postrojenja za prečišćavanje otpadnih voda u Budvi, Kotoru i Tivtu, Nikšiću, kako u dijelu tretiranja komunalnog mulja, tako i kada se radi o finansijskom opterećenju ka lokalnim upravama i građanima.\n„To je veoma važno uzeti u obzir prilikom izgradnje najavljenih sličnih infrastrukturnih objekata, a tu naročito mislim na postrojenje za prečišćavanje otpadnih voda Glavnog grada Podgorice, koji je, po mom mišljenju, i najvažniji ekološki projekat u narednom periodu“, dodao je Perović.\nJasno je, kako je naveo, i da, kada se radi o integrisanom sprječavanju i kontroli zagađenja životne sredine, najveći industrijski zagađivači KAP i Toščelik Nikšić i dalje rade bez integrisanih dozvola, a željezara i bez ekološke saglasnoti.\nPerović je podsjetio da je Termoelektrana Pljevlja uslovno dobila integrisanu dozvolu što, kako je kazao, takođe ne znači da će sigurno ispuniti sve ono što je definisano u tom planu za narednih deset godina.\n„Kako smo loše upravljali prostorom mislim da je jasno svima, a ni sadašnja politika centralizacije nadležnosti i legalizacije nelegalnih objekata nije naišla na većinsku podršku u stručnim krugovima“, rekao je Perović.\nPrema njegovim riječima, zaštićenim područjima se, u najvećem broju slučajeva, upravlja stihijski, bez dugoročnih strategija valorizacije.\n„Kada pričamo o zatvaranju finansijske konstrukcije, koja je procijenjena na nekih milijardu i 450 milona EUR u ovom momentu, to je po nama veoma upitno jer očekujemo da će iznos do zatvaranja poglavlja 27 i kasnije dok se sve što se definiše i primjeni, biti mnogo veći“, kazao je Perović.\nOn je istakao da je predlogom budžeta Crne Gore za narednu godinu, koji je planiran na oko dvije milijarde EUR, Ministarstvu održivog razvoja i turizma za programe Životne sredine i komunalnog razvoja opredjeljeno oko 1,75 miliona EUR, dok je Agenciji za zaštitu prirode i životne sredine budžet oko 1,43 miliona.\nTo, precizirao je Perović, zajedno predstavlja oko 0,16 odsto budžetske podrške najvažnijim institucijama u ovoj oblasti.\nJasno je, kako je naveo, da će za neke projekte, kao za unaprjeđenje komunalne infrastrukture, biti raspoložova sredstva i iz drugih budžetskih stavki, kao i iz budžeta lokalnih uprava i međunarodnih fondova, pa i iz eko fonda čiji je početak funkcionisanja zakonski predviđen za sredinu sljedeće godine.\n„Ali ipak moramo ukazati da je, po našem mišljenju, 0,16 odsto pokazatelj da životna sredina nije na vrhu prioriteta ni aktuelnoj Vladi“, dodao je Perović.\nOn je podsjetio da se Crna Gora kreditom kod Svjetske banke zadužili 50 milona EUR za sanaciju najvećih industrijskih crnoh tačaka što je, kako je naveo, samo početak ulaganja u zaštitu i unaprjeđenje životne sredine.\nPerović smatra da treba analizirati iskustva Slovenije i Hrvatske, naročito jer su u različitim procesima proširivanja postale članice EU, što podrazumijeva i drugačija iskustva.\nOn je podsjetio da je Hrvastka zatvorila privremeno poglavlje 27 za deset mjeseci, dok je u slučaju Slovenije proteklo nešto manje od dvije godine od dostavljanja prve pregovaračke pozicije do zatvaranja poglavlja o životnoj sredini.\n„Ipak, ono što je slično, i što možemo očekivati i u našem slučaju, jeste da ćemo tražiti prelazne rokove za dostizanje standarda koji se nalažu direktivama za pojedine oblasti, kakve su upravljanje otpadom, zagađenje vazduha i druge, zavisno od toga šta će pregovaračke strukture usaglasiti i šta će prihvatiti EU“, kazao je Perović.\nOn je istakao da je za Crnu Goru od suštinske važnosti da se prepozna razvojni potencijal ekološke države, što je i Ustavna odrednica, „i da nam to kao društvu postane i vizija i prioritet, jer nam garantuje mnogo bolji kvalitet života i perspektivu za buduće generacije“.\n„Onda će i pregovori u poglavlju 27, kao i uopšte proces ulaska u EU, biti mnogo lakše podnošljiv za cijeli sistem, i mi kao društvo spremniji da započnemo jedan drugačiji način života koji podrazumijeva i poštovanje zakona i standarda“, smatra Perović.\nTo, kako je naveo, znači da ne treba da budemo opterećeni rokovima za zatvaranje poglavlja.\n„Već suštinom procesa i vizije da postanemo dio EU, da doprinesemo njenim vrijednostima kao zdravo društvo koje zna kakvim prirodnim bogatstvima raspolaže i to radi na ekološki i ekonomski efikasan i održiv način“, zaključio je Perović.


Trener crno-belih Aleksandar Stanojević održao je zanimljivu konferenciju za medije posvećenu finalu Kupa, na kojoj je rekao da postoji mogućnost i da povuče ekipu sa terena protiv Crvene zvezde!\nNije Stanojević upro prsto u večitog rivala, jer se pretnja više odnosila na organizatora takmičenja - a to je Fudbalski savez Srbije.\n- Pošto je ovo Kup Srbije, Zvezda je samo nominalni domaćin. Dobili smo 40 karata, želeli smo da porodice budu na tribinama, ali mi je žao što ih neće biti. Zvezda je takođe dobila 40 ulaznica i ako bude više ljudi od tog broja nećemo igrati utakmicu - rekao je Stanojević i dodao:\n- Ne interesuju me kazne! Ja vam odgovorno kažem da ću sa igračima, baš prema respektu prema navijačima, napustiti teren ako bude više od onoga što je propisano. Dakle, ako bude više od 150 ljudi, nećemo igrati meč!\nStanojević je istakao da se nada da će "sve proći u redu" u utakmici koja će se zbog pandemije korona virusa igrati bez publike na stadionu "Rajko Mitić".\n- Želim da sve bude u sportskom, pravom duhu. Ne želim da izlazimo sa terena - rekao je Stanojević.\n"POKUŠAN JE PUČ" Veliki potres i SMENE u Fudbalskom savezu Srbije! "Neću odustati od borbe da se fudbal očisti od onih koji su ga zloupotrebili za svoje uske interese"\nVIDEO: MUK 15.000 NJUJORČANA “čuo” se do Srbije! Bogdan Bogdanović “bacio na konopce” Nikse, Tre Jang ih nokautirao!


Pogledajte Uredbu Vlade FBiH o poticanju zapošljavanja - Klix.ba\nPogledajte Uredbu Vlade FBiH o poticanju zapošljavanja\n9.12.2015. u 14:29\nPočetkom decembra Vlada FBiH je donijela Uredbu o poticanju zapošljavanja koja uređuje uvjete za korištenje i postupak za ostvarivanje prava na subvencioniranje poslodavaca za slučaj zapošljavanja nezaposlenih osoba bez radnog iskustva, odnosno radnog staža u zvanju za koje su se obrazovale, te dugotrajno nezaposlenih osoba.\nIz Federalne vlade tada je rečeno kako je ova uredba dio Reformske agende u okviru tržišta rada, odnosno poticanja zapošljavanja.\nUredba utvrđuje i izvore sredstava, kriterije za njihov raspored i nadzor nad korištenjem, kao i druga pitanja od značaja za osiguravanje efektivnog i odgovornog raspolaganja sredstvima koja se za ove namjene izdvajaju iz Budžeta FBiH.\nVlada FBiH nezaposlenost tržište rada nezaposleni


Kan pozvao Trampa u London: Dođi da upoznaš moju porodicu\nM. D. 18. maja 2016. 15:39\nNovoizabrani gradonačelnik Londona Sadik Kan pozvao je Donalda Trampa da upozna njegovu porodicu – suprugu Sadiju i dve ćerke Anišu i Amaru, objavio je danas Independent.\nList navodi da je poziv upućen u okviru napora da se izglade zategnuti odnosi sa favoritom za nominaciju Republikanske stranke za predsednika SAD, koji je izjavio da bi svim muslimanima trebalo privremeno zabraniti ulazak u Ameriku.\n„Pozivam Donalda Trampa da dođe u London da upozna moju ženu i ćerke, prijatelje i komšije. Da upozna građane Londona koji su Britanci, muslimani“, rekao je Kan u utorak emisiji „Dobro jutro Britanijo“.\nKan je istakao da je u Londonu vlada tolerancija između muslimana, hrišćana, Jevreja, budista…\nGradonačelnik Londona je ranije rekao da nije impresioniran izjavom Donalda Trampa da bi izuzeo Kana iz privremene zabrane ulaska muslimana u SAD koju predlaže.\nUpitan kako bi se politika zabrane ulaska muslimana odrazila na prvog muslimanskog gradonačelnika Londona, Tramp je rekao „Njujork tajmsu“ da će „uvek biti izuzetaka“.\nSadik Kan (45), kandidat Laburističke partije, porazio je svog konzervativnog protivnika s rekordnom razlikom u glasovima i postao prvi muslimanski čelnik britanske prestonice.\nDonald TramplondonSadik Kanvelika britanija


Gužva u saobraćaju - Blic Online\nDrugi dan vikenda i poslednji dani avgusta nagoveštavaju početak još jedne školske godine što će sigurno doneti pojačan saobraćaj na svim putevima u Srbiji, a posebno na onim koji iz pravca turističkih mesta, izletišta i vikend naselja vode ka gradovima i većim naseljenim mestima.\nPoslednji vikend u avgustu đacima nagoveštava kraj letnjeg raspusta, a mnogima se tada završava i godišnji odmor, što će već u prvim popodnevnim satima, a posebno u narednim danima, uticati na pojačan intezitet saobraćaja.\nNa auto-putu E-70, zona naplatne stanice "Šid", danas od 09 do 19 časova, obavljaće se radovi na montaži čeličnih portalnih nosača, u voznoj i zaustavnoj saobraćajnoj traci oba smera.\nPoslednjeg radnog dana u nedelji velike gužve su na svim prilazima gradu, javljaju taksisti.\nManji zastoji ovoga jutra stvaraju se samo na mostovima Gazela i Brankovom, dok su ostale saobraćajnice prohodne, javljaju beogradski taksisti.\nAuto ostao bez točka i zakrčio centralne gradske ulice\nU centru grada jedno vozilo je oko 16 časova ostalo bez točka u vožnji. Kako je javio čitalac "Blica" sa lica mesta, povređenih nije bilo, ali je zbog ovoga počela da se stvara gužva.\nHAOSU NA AUTOPUTU Tri udesa u roku od sat vremena, gužve na Autokomandi zbog utakmice\nU roku sat vremena na autoputu su se dogodila čak tri udesa, od čega su dva lančana.\nUdes u Ulici cara Dušana\nSudar autobusa privatnog prevoznika i kombija punog ljudi, desio se na raskrsnici ulica Cara Dušana i Žorža Klemansoa, a srećom, nema povređenih.\nGUŽVE Zbog kiše usporen saobraćaj u Beogradu\nPravci koji su inače poznati po gužvama u jutarnjim satima danas su zbog kiše dodatno opterećeni, te se saobraćaj u Beogradu odvija usporeno i nešto je veći broj vozila na putevima, javlja dežurni dispečer "Žutog taksija".\nKOLONE vozila na Bubanj potoku, čeka se i do 45 minuta\nNa naplatnoj rampi Bubanj potok u Beogradu pojačan je intezitet saobraćaja, trenutno se vozila zadržavaju od 30 do 45 minuta, a u toku dana se očekuje još veći intezitet, izjavio je danas Zoran Janković iz "Puteva Srbije".\nIZBEGAVAJTE AUTOKOMANDU Usporen saobraćaj jer nije pušten u punom kapacitetu\nSaobraćaj na Autokomandi nije ni jutros pušten u punom kapacitetu, kako je to trebalo da bude još juče, pa je usporena vožnja i zastoj na toj trasi, upozorava dispečer Žutog taksija Vlada Ivetić.\nProšao talas jutarnjeg špica: Saobraćaj usporeniji još na autoputu i "Gazeli"\nNakon jutarnjeg špica u kojem je saobraćaj bio otežan u skoro svim delovima grada, oko devet sati nastupilo je privremeno zatišje, koje će, prema dosadašnjim iskustvima, trajati do podneva, kažu za "Blic" u Žutom taksiju.\nGužve na Gazeli i Brankovom mostu, linija 65 danas do 14 sati saobraća izmenjenom trasom\n- Najveće gužve u saobraćaju trenutno su na Gazeli u pravcu ka Novom Beogradu, kao i na Brankovom mostu u pravcu ka gradu - rekli su za "Blic" iz Beogradskog taksija.\nStanje na Autokomandi bolje, pokvaren autobus sklonjen sa mosta\nAutobus na liniji 25 koji je ostao pokvaren na Dušanovačkom mostu, pomeren je i saobraćaj se normalizuje. Problem je bio i pokvaren semafor na uglu Ustaničke i Kruševačke koji je takođe proradio.\nČekanje na graničnim prelazima između 30 i 60 minuta\nZbog pojačanog intenziteta saobraćaja, na izlasku iz Srbije, na graničnim prelazima se čeka između 30 i 60 minuta.\nSaobraćaj blago intenzivniji na prilazima gradu\nSaobraćaj u Beogradu jutros je blago intenzivniji na prilazima gradu, izjavio je Tanjugu dežurni dispečer udruženja “Žuti taksi” Vlada Ivetić.\nSaobraćaj po suvim kolovozima, uz dobru vidljivost\nU Srbiji se saobraćaj slabijeg inteziteta obavlja po suvim kolovozima i uz dobru vidljivost. Kako je saopštio jutros Auto moto savez Srbije (AMS S), u poslepodnevnim časovima, zbog završetka vikenda treba računati na pojačan saobraćaj, posebno na prilazima većim gradskim sredinama.\nSaobraćaj intenzivniji na Mostarskoj petlji i pored sajma\nSaobraćaj u Beogradu jutros je intenzivniji na Mostarskoj petlji, Čukaričkoj padini i pored sajma, u pravcu prema centru grada, zbog radova, izjavio je Tanjugu dežurni dispečer udruženja “Žuti taksi” Miloš Avakumović.


Pripadnici OEBS-ovog tima na mestu gde je srušen malzijski avion\nAmerički predsednik izrazio zabrinutost zbog ruske podrške separatistima na istoku Ukrajine, Krelj saoptio da je ruski šef države Obami ponovio da će nove sankcije Moskvi naneti ozbiljnu štetu bilateralnim odnosima i međunarodnoj stabilnosti...\nAmerički predsednik Barak Obama razgovarao je danas telefonom sa ruskim predsednikom Vladimirom Putinom i izrazio zabrinutost zbog ruske podrške separatistima u istočnoj Ukrajini.\nKremlj je s druge strane saopštio da je Putin rekao američkom predsedniku da su nove sankcije uvedene Rusiji zbog podrške proruskim separatistima “kontraproduktivne i da će naneti ozbiljnu štetu bilateralnim odnosima i međunarodnoj stabilnosti”.\nU međuvremenu, više desetina međunarodnih istražitelja počelo je danas da pretražuje mesto pada malezijskog aviona na letu MH-17 u istočnoj Ukrajini. Međunarodni tim sastoji se od istražitelja iz Holandije i Australije, kao i zvaničnika OEBS-a. Oni će pokušati da lociraju posmrtne ostatke preostalih putnika i sakupe druge materijalne dokaze.\nTakođe danas, Ukrajina je saopštila da je 10 ukrajinskih padobranaca ubijeno u zasedi koju su im postavili proruski separatist u blizini grada Šahtarsk, nedaleko od mesta pada malezijskog aviona. U zasedi je takođe ranjeno 13 ukrajinskih padobranaca, dok se 11 vode kao nestali.


Pomama za stanovima Banjaluku svrstala ispred Barselone - Glas Srpske\nPomama za stanovima Banjaluku svrstala ispred Barselone\nDanijela Bajić 30.03.2021 07:55\nBANjALUKA - Na listi najskupljih gradova u Evropi po cijenama nekretnina u odnosu na visinu prihoda Banjaluka se našla ispred Barselone, Porta i Zagreba, a agenti za promet nekretnina i građevinci visoku cijenu kvadrata opravdavaju velikom potražnjom kupaca, od kojih su brojni iz dijaspore.\nPrema računici stranice “Numbeo”, koja važi za najveću svjetsku bazu podataka o životnim troškovima, kao i o kvalitetu života, Banjaluka se na listi najskupljih gradova po cijenama nekretnina našla na 30. mjestu.\nNaime, omjer cijene nekretnina i prosječnih prihoda u Banjaluci iznosi 13,75, dok je taj omjer u Nici, koja se našla dva mjesta ispred najvećeg grada u Srpskoj, 13,95.\nDa je Banjaluka najatraktivniji grad u Srpskoj, ali i najskuplji, tvrde i trgovci nekretninama, koji, uprkos pandemiji virusa korona, imaju pune ruke posla. Ništa manje zadovoljni nisu ni vlasnici građevinskih firmi, među kojima ima i onih iz drugih lokalnih zajednica, koji su zbog velike potražnje posao proširili i na teritoriji Banjaluke.\nDirektor Agencije za nekretnine “Remaks” u Banjaluci Dragan Milanović pojašnjava za “Glas Srpske” da cijene kvadrata u gradu na Vrbasu nisu odraz životnog standarda i kupovne moći.\n- Banjaluka, uslovno rečeno, nema konkurenciju u Srpskoj, jer je najrazvijeniji grad i administratavni centar i zato su cijene visoke. Kad pogledamo strukturu kupaca, uglavnom stanova, oko 50 odsto njih nije iz Banjaluke. Da je potražnja skoro ista kao i prije virusa korona, pokazuju i cijene koje ne padaju pa tako kvadrat u pojedinim zgradama u novogradnji prelazi 3.000 maraka - ističe Milanović i dodaje da je u proteklom periodu zbog pandemije kupaca iz dijaspore bilo nešto manje nego obično, dok domaćih kupaca nije manjkalo.\nOn je naglasio da kupovina nekretnine u Banjaluci ima prednosti, jer se između ostalog može vrlo lako iznajmiti te kupci na taj način mogu ostvariti i prihod.\n- Oni kojima zatreba novac stan veoma brzo mogu da ga prodaju, zato što je živo tržište - kazao je Milanović.\nDirektor građevinskog preduzeća “MB modul” iz Prijedora Milan Mamlić kazao je da je zbog velike potražnje za stanovima ove godine odlučio da započne gradnju i u Banjaluci.\n- U toku je izgradnja 20 stanova u prvoj gradskoj zoni. Do kraja godine planiramo da započnemo još bar 30 stanova u Banjaluci, jer je potražnja stvarno velika - kazao je Mamlić i dodao da kvadrat stana koje njegova firma gradi u Banjaluci košta 2.800 KM, dok u prvoj gradskoj zoni u Prijedoru košta 1.850 maraka.\nSrdić: Ko su kupci?\nPrema riječima predsjednika Udruženja potrošača “Reakcija” Dušana Srdića, i za najjeftiniji kvadrat stana u Banjaluci potrebno je izdvojiti više od jedne prosječne plate.\n- Postavlja se pitanje ko su toliki kupci nekretnina u Banjaluci, jer Banjalučani, imajući u vidu kupovnu moć, sigurno nisu - kazao je Srdić.


CHAMPION CREWNECK CROPTOP | Sport Vision\nCHAMPION CREWNECK CROPTOP\nUšteda: 2.879,60 RSD\nCHAMPION CREWNECK CROPTOP je ženska lifestyle majica dugih rukava, koja je stvorena za udobnost i komfor. Dizajn koji privlači poglede donosi prelivanje boja i pozitivne vibracije vašem svakodnevnom izgledu. Napravljena je od izuzetno kvalitetnog pamuka koji stvara neverovatnu prijatnost u dodiru sa vašom kožom i koji će vam omogućiti maksimalnu slobodu pokreta. Kupovinom ove majice učestvujete u akciji povećanja održivije proizvodnje organskog pamuka u svetu. Majica je napravljena sa ojačanim okovratnikom koji sprečava tegljenje i produžava njen vek. Na prednjem delu majice je veliki Champion logo kao znak prepoznavanja nepobedivog sportskog stila. Obucite ovu lifestyle Champion majicu, budite primećene u šetnji gradskim ulicama i uživajte u danu. Specifikacija: Ženska lifestyle majica Dug rukav Ojačani okovratnik Sastav: 80% pamuk, 20% poliester CHAMPION logo .\nCHAMPION CREWNECK CROPTOP je ženska lifestyle majica dugih rukava, koja je stvorena za udobnost i komfor.\nDizajn koji privlači poglede donosi prelivanje boja i pozitivne vibracije vašem svakodnevnom izgledu. Napravljena je od izuzetno kvalitetnog pamuka koji stvara neverovatnu prijatnost u dodiru sa vašom kožom i koji će vam omogućiti maksimalnu slobodu pokreta. Kupovinom ove majice učestvujete u akciji povećanja održivije proizvodnje organskog pamuka u svetu. Majica je napravljena sa ojačanim okovratnikom koji sprečava tegljenje i produžava njen vek. Na prednjem delu majice je veliki Champion logo kao znak prepoznavanja nepobedivog sportskog stila. Obucite ovu lifestyle Champion majicu, budite primećene u šetnji gradskim ulicama i uživajte u danu.\nDonji deo trenerke 115907-KK001\nCHAMPION GOLDEN LADY\nDonji deo trenerke CHA203F104-01\nCHAMPION MIX&MATCH RIB CUFF


RTS :: Pirotski okrug oživeo od kad je Koridora 10\nEkonomija Pirotski okrug oživeo od kad je Koridora 10\nčetvrtak, 18. jul 2019, 16:29 -> 17:02\nStručnjaci su procenili da je od izgradnje Koridora 10 najveće koristi imao sektor transporta, turizma i ugostiteljstva, a značajno su povećana i ulaganja u industriju. Njihov zaključak je da se pirotski kraj, zahvaljujući Koridoru, u poslednjoj deceniji mnogo brže razvija.\nSa oko 6.500 radnika i 24 proizvodne kompanije slobodna zona Pirot najveća je u Srbiji. Tekstilna firma "Malevos" posluje u zoni i zapošljava 50 radnika. U Pirot su došli zbog carinskih povoljnosti ali i zbog izuzetnog geostrateškog položaja.\n"Od kada je izgrađen auto-put, za sat i po stižem do Sofije, ako nema gužve na granici. Takođe, transport naše robe je mnogo brži. Auto-put je idealan za posao kojim se bavim", ističe Albena Nikolova, investitor u Slobodnoj zone.\nZavršetkom izgradnje auto-puta teretni kamioni više ne saobraćaju kroz Pirot, a industrijska četvrt direktno je povezana sa Koridorom.\n"Biti 300 metara od najsavremenijeg i najbržeg auto-puta kroz Evropu je velika prednost u poslovanju. Dvadesetpet hiljada kamiona koji godišnje prođu kroz Slobodnu zonu ne ugrožavaju grad Pirot", napominje Zoran Petrović, pomoćnik direktora Slobodne zone.\nZahvaljujući izgradnji Koridora opština Bela Palanka uposlila je oko 500 radnika i više nije najsiromašnija u Srbiji.\n"Ono što je za nas najbitnije biće aktivirana naša industrijska zona. Gradiće se fabrike i mislim da ćemo krajem 2020. ili početkom 2021. godine imati novih 500 radnih mesta", ukazuje Goran Miljković, predsednik opštine Bela Palanka.\nU studiji koju su uradili univerzitetski profesori zaključeno je da se opštine koje su povezane sa Koridorom 10 mnogo brže razvijaju od ostalih.\nDubravka Negre, regionalna direktorka Evropske investicione banke, navodi da se procenjujeda će se tokom izgradnje stvoriti oko 19.000 novih radnih mesta.\n"Ima naravno i ekonomskih koristi koje se tiču smanjenja broja saobraćajnih nesreća i povećanje bezbednosti saobraćaja", dodaje Negre.\nMinistarka građevine Zorana Mihajlović smatra da Pirotski okrug i sam Pirot izgledaju potpuno drugačije poslednjih godina.\n"Vidi se po velikim investitorima, po Slobodnoj zoni i po jednom gradu koji je oživeo. Govorim o celom okrugu i to je ono što će doneti svakom građaninu bolji kvalitet života", napominje Mihajlovićeva.\nStručnjaci ističu da će pravi efekti izgradnje Koridora 10 biti vidljivi tek za pet do sedam godina. Ono što se već sada može konstatovati – Pirotski okrug je najviše napredovao kada je u pitanju razvoj turizma. Broj turista za proteklih pet godina povećan je čak četiri puta, a dva puta je povećan broj putnika na Koridoru.


Zbog ovih igrača vredi gledati Mundijalito! - Sportske.net\nZbog ovih igrača vredi gledati Mundijalito!\nTri dana uoči početka Svetskog prvenstva za igrače do 20 godina za vas smo napravili spisak igrača zbog kojih veliki broj skauta pakuje kofere i hita ka Novom Zelandu.\nTop 5 fudbalera sa kojima bi zene prevarile svoje supruge!Top 40 pogodaka Frenka Lamparda!Deset najskupljih golmana svih vremena!TOP 20 golmana današnjiceNajbolji nisu, ali najplaćeniji jesu!\nMeđunarodna reprezentativna takmičenja uvek su dobra prilika da "lovci na talente" na jednom mestu vide ono najbolje što bi u budućnosti moglo da im donese bogatu zaradu i trofeje.\nMa koliko to surovo zvučalo, mladi fudbaleri predstavljaju neku vrstu modernih gladijatora koji na velikoj sceni imaju priliku da svojim kvalitetom obezbede sebi i svojoj porodici ugodan život zahvaljujući talentu koji poseduju.\nSvetsko prvenstvo za igrače do 20 godina može se posmatrati kao fešta na kojoj skauti najvećih evropskih klubova imaju priliku da na jednom mestu prošetaju pored izloga sa "robom" i proberu one najbolje "komade" po pristupačnim cenama.\nTri dana uoči početka Mundijalita na Novom Zelandu, na kojem će učešće uzeti i reprezentacija Srbije, predstavljamo vam spisak igrača koji bi u godinama koje slede mogli da ostvare unosne ugovore i uspešne karijere.\nPre no što krenemo sa nabrajanjem igrača podsetićemo vas na to koji su od trenutno aktuelnih mladića pre samo dve godine nagovestili svoj potencijal na utakmicama Svetskog prvenstva U20 koje je odžano u Turskoj.\nU takozvanoj klasi 2013. našli su se igrači poput Pola Pogbe, Harija Kejna, Kurta Zume, Žofrija Kondogbije, Huana Bernata, Paka Alkasera, Hesea i mnogih drugih koji su u minule dve sezone dokazali kvalitet nastupajući za neke od najvećih klubova na svetu.\nUkoliko budete pomno pratili dešavanja na predstojećem Mundijalitu, a nadamo se da hoćete makar zbog učešća reprezentacije Srbije, evo spiska igrača na koje morate da obratite pažnju. Neki od njih su vam dobro poznati, za neke ćete tek čuti ali njihova imena valja zapamtiti jer im se predviđaju uspešne karijere.\n10. Andres Teljo (Kolumbija) - Momak rođen u Medeljinu u septembru će napuniti 19 godina. U debitantskoj sezoni za seniorski tim Envigada odigrao je 16 utakmica i preporučio se italijanskom velikanu Juventusu koji ga je prethodne zime pozajmio uz opciju kupovine.\nPredstojeći Mundijalito biće prilika da se ovaj defanzivni vezista dokaže u dobrom svetlu i da svom matičnom klubu donese zaradu od milion evra a sebi obezbedi ostanak u Torinu.\n9. Brajan Ročez (Honduras) - Napadač centralnoameričke države izborio se minule godine za ugovor u ekipi Orlanda koja nastupa u MLS-u. Tokom prethodne sezone postigao je 20 golova u Real Espanji čime je izrastao u drugog najboljeg strelca nacionalnog šampionata u Hondurasu.\nPravu priliku da se dokaže na velikoj sceni imaće na Novom Zelandu gde njegov nacionalni tim igra u grupi sa Nemačkom, Fidžijem i Uzbekistanom. Cena dvadesetogodišnjeg Brajana Ročeza trenutno se procenjuje na oko 600 hiljada evra.\n8. Franko Akosta (Urugvaj) - Na veliku žalost najpoznatijih evropskih platiša devetnaestogodišnji napadač rođen u Montevideu već je primećen od strane Viljareala koji ga je "oteo" od Brage u januaru tekuće godine.\nPrethodnih šest meseci Akosta je proveo u drugom timu Viljareala koji se takmiči u Segundi B ali se tamo još uvek nije dokazao što znači da će Mundijalito biti dobra prilika da pokaže zašto je Viljareal u njega uložio 1.5 miliona evra. Nadamo se da Franko Akosta svoj napadački potencijal neće iskazati 31. maja u duelu sa Srbijom ali će to svakako biti dobra prilika da ga vidimo na delu.\n7. Markos 'Roni' Lopes (Portugal) - Za ofanzivnog veznog igrača Mančester Sitija verovatno ste već čuli. Brazilac sa portugalskim pasošem "ugrabljen" je od strane "Građana" ali je usled velike konkurencije poslat na kaljenje u Lil.\nMančester Siti zapazio je ovog mladića još 2011. godine kada ga je doveo u svoju omladinsku školu. Dve godine kasnije bio je deo prvog tima tokom priprema a nedugo zatim debitovao je za prvi tim u trećoj rundi FA Kupa protiv Votforda kada je na terenu zamenio Davida Silvu.\nNa pomenutoj utakmici Markos Lopes je postigao prvenac u dresu "Građana" i sa 17 godina i 9 dana postao najmlađi strelac u istoriji Mančester Sitija. Njegova trenutna vrednost na tržištu procenjuje se na 2.5 miliona evra, a ukoliko niste imali prilike da ga gledate na delu u dresu Lila savetujemo vam da obratite pažnju na njega tokom Mundijalita.\n6. Đovani Simeone (Argentina) - Pored toga što na svojim leđima nosi veliko breme zbog toga što je naslednik slavnog Dijega Simeonea, mladi Đovani spada u red najtalentovanijih napadača koje Argentina trenutno ima. Rođen je u Madridu dok je Dijego nastupao za Atletiko a sudbina je htela da 2008. godine pođe put Argentine gde je njegov otac počeo trenersku karijeru.\nProšao je sve mlađe kategorije River Plejta, profesionalni ugovor potpisao je 2011. godine, a dve godine kasnije dospeo je u prvi tim i debitovao u porazu od Himnasije iz La Plate. Za omladinsku reprezentaciju Argentine odigrao je 9 utakmica i postigao devet golova i to svih devet na minulom Kupu Južne Amerike za omladince koji je Argentina osvojila.\nTržišna vrednost napadača River Plejta procenjuje se na oko 2.5 miliona evra a ugovor sa argentinskim klubom ima do leta 2016. godine.\n5. Kenedi (Brazil) - Puno ime i prezime ovog napadača Fluminensea glasi Robert Kenedi Nunjes do Nascimento pa smo u napadaču Fluminensea dobili kombinaciju predsednika Amerike i slavnog Brazilca Pelea.\nDosadašnje analize talentovanog napadača brazilske reprezentacije ukazuju na to da ima sjajnu levicu, da je tehnički potkovan, a jedna od mana bila bi ta što jako loše i vrlo retko koristi desnu nogu pa je defanzivci mogu da predvide njegov naredni potez.\nZa usluge napadača Fluminensea zainteresovani su engleski velikani poput Mančester Junajteda ili aktuelnog prvaka Čelsija a specijalizovani sajt "transfermarkt" procenjuje Kenedija na 2 miliona evra što sigurno nije cifra koju će neki evropski klub platiti za njegove usluge.\n4. Andrija Živković (Srbija) - Koliko god to nekima čudno zvučalo, krilni napadač Partizana spada među najveće potencijale koji će od 31. maja nastupiti na Mundijalitu na Novom Zelandu.\nVeliki broj skauta iz Španije posmatraće srpskog reprezentativca koji iza sebe ima sjajnu polusezonu u Partizanu pa se očekuje da zablista u zemlji "Kivija" posle čega će verovatno uslediti transfer u neki od boljih evropskih klubova.\nFudbaler rođen u Nišu na tržištu vredi oko 3 miliona evra ali Partizan od njegove prodaje neće prihodovati mnogo imajući u vidu da poseduje samo 25% prava na sjajnog krilnog napadača.\n3. Markos Giljerme (Brazil) - Reč je o devetnaestogodišnjem ofanzivnom veznom igraču Atletiko Paranaensea koji je zablistao u prvom timu i dobio poziv selektora omladinske reprezentacije uoči Kupa Južne Amrike za igrače do 20 godina.\nNa pet odigranih utakmica u dresu "Selekaa" postigao je četiri gola i trenutno na tržištu vredi oko 3 miliona evra. O tome kakav je potencijal verovatno najbolje govori podatak da je Bajern iz Minhena zainteresovan za njegove usluge.\n2. Julian Brandt (Nemačka) - Kada na jednom mestu imate veliki broj mladih i talentovanih igrača nikada nije lako prognozirati ko će zablistati i biti prva zvezda turnira, ali po našem mišljenju ofanzivni vezista Bajer Leverkuzena ulazi u najužu konkurenciju za priznanje najboljeg igrača Mundijalita 2015.\nDevetnaestogodišnji Julijan ponikao je u mlađim kategorijama Borgfelda, Obernojlanda i Volfsburga a nakon toga je u decembru 2013. godine prešao u Bajer Leverkuzen. U sezoni na izmaku Brandt se ustalio u prvoj postavi, upisao je 25 nastupa i postigao četiri gola.\nJulian Brandt odlično se snalazi na pozicijama iza klasičnih napadača ali mu ni igranje u samom špicu napada ne predstavlja problem. Na sepcijalizovanom sajtu "transfermarkt" njegova aktuelna tržišna vrednost procenjuje se na 5 miliona evra a verujemo da će posle Mundijalita skočiti za nekoliko stotina hiljada evra.\n1. Anhel Korea (Argentina) - Kada vas u omladinskim kategorijama porede sa Serhiom Aguerom a Atletiko Madrid izdvoji 7.5 miliona evra kako bi vas angažovao onda ste sigurni da vam fudbalski stručnjaci predviđaju blistavu karijeru.\nSjajni ofanzivni vezni fudbaler ponikao u San Lorencu prošlog leta imao je operaciju na srcu nakon čega više nije bilo prepreka da realizuje transfer u Atletiko Madrid koji ga je platio 7.5 miliona evra.\nKrajem januara i početkom februara tekuće godine Anhel Korea bio je deo omladinske reprezentacije Argentine a sa četiri data gola uz Đovanija Simeonea vodio je "Gaučose" do titule prvaka.\nSpisak igrača koji smo vam ovde predočili predstavlja skraćenu verziju pošto smo u svom "notesu" imali još nekoliko fudbalera koji su nam posebno interesantni i verujemo da će svoj kvalitet dokazati na Mundijalitu.\nSamo u reprezentaciji Srbije posebnu pažnju treba obratiti na Predraga Rajkovića, Srđana Babića, Mijata Gaćinovića i Sergeja Milinkovića-Savića a tu su još Nemac Niklas Štrak, Meksikanac Dijego Gama, Urugvajci Giljermo Kutinjo i Dijego Pojet, te Kolumbijac Aleksis Zapata ili Portugalac Andre Silva.\nSvetsko prvenstvo za igrače do 20 godina igra se od 31. maja do 20. juna na Novom Zelandu a posle ove analize ostaje vam da uranite zorom i pratite dešavanja sa Novog Zelanda kako biste se uverili kakav potencijal poseduju mladi fudbaleri sa različitih strana sveta.


Evropa traži veću kontrolu novca u partijama @ Cafe.ba\nGrupa država za borbu protiv korupcije Savjeta Evrope (GREKO) ponovo je upozorila nadležne institucije u BiH da moraju da obezbijede transparentnije finansiranje političkih stranaka na čije račune novac stiže sa nekoliko adresa.\nSavjet ministara BiH u tehničkom mandatu usvojio je krajem januara informaciju o usvajanju Drugog izvještaja o usklađenosti BiH sa preporukama Grupe država za borbu protiv korupcije Savjeta Evrope (GREKO) u novom krugu evaluacije u kojem su podsjetili da BiH još nije u potpunosti sprovela u djelo sve preporuke koje su proslijeđene.\nBiH je sredinom 2017. godine popravila prosjek u očima nadležnih u GREKO kada je zaključeno da stepen usklađenosti BiH sa preporukama koje su im date više nije “globalno nezadovoljavajući”, a u izvještaju koji je usvojen krajem prošle godine u Strazburu piše da su domaće vlasti, od posljednje ocjene, postigle veoma mali napredak jer je samo jedna preporuka djelimično sprovedena.\n- Od 22 preporuke samo deset je sprovedeno na zadovoljavajući način. Osam preporuka je djelimično sprovedeno, a četiri nisu sprovedene - navedeno je u izvještaju.\nSve preporuke nisu ispunjene u dijelu koji se odnosi na transparentnost u finansiranju političkih partija. Iz GREKO su poručili da je poražavajuća činjenica da još nije došlo do napretka.\n- Mnogo toga je potrebno uraditi u ovom dijelu, a između ostalog potrebno je usklađivanje veoma složenog pravnog okvira, promovisanje korišćenja bankarskog sistema za davanje doprinosa političkim partijama i povećanje finansijskih i kadrovskih resursa dodijeljenih Centralnoj izbornoj komisiji BiH za nadzor finansiranja političkih stranaka - navedeno je u izvještaju.\nPosljednje izmjene i dopune Zakona o finansiranju političkih stranaka u BiH su usvojene krajem 2016. godine, a prijedlog je sačinila Interresorna radna grupa za izradu izmjena izbornog zakonodavstva.\nU proceduru su ga uputili tadašnji poslanici Borjana Krišto (HDZ BiH), Hazim Rančić (SDA) i Lazar Prodanović (SNSD). Prodanović, koji je imenovan za delegata u Domu naroda Parlamenta BiH, kaže da je rješenje koje je trenutno na snazi plod maksimalno mogućeg na osnovu preporuka iz te evropske organizacije.\n- Ako bude došla inicijativa za nove izmjene, biće sigurno razmotrena te će se vidjeti koji su prijedlozi osnovani, a koji ne. Finansiranje stranaka bi trebalo učiniti dostupno građanima na način da se ne postavlja sumnja u moguće koruptivne radnje kada je u pitanju trošenje, prije svega, javnog novca ili donacija te sankcionisati sve što nije u skladu sa zakonom da bi došli do evropskih standarda - rekao je Prodanović koji smatra da posebnu pažnju treba posvetiti donacijama.\nStotine miliona na računima\nNa račune političkih partija u BiH slivaju se, prema podacima koje objavljuje Centralna izborna komisija, stotine miliona maraka.\nOd 2004. do danas, samo iz budžeta sa različitih nivoa vlasti, stranke su dobile više od 200 miliona maraka, a godišnja suma iznosi u prosjeku oko 17 miliona. Analitičari su često upozoravali na to da, imajući u vidu ekonomsko stanje u BiH, stranke dobijaju previše novca, ali i da partije, osim budžetskog novca, imaju i mnoge druge izvore finansiranja, kao što su članarine, prilozi pravnih i fizičkih lica, prihodi od imovine i pokloni.


VUČIĆ 8 PUTA SLAGAO SRPSKI NAROD: Ja sam nešto bolešljiv - Naša Borba\nVUČIĆ 8 PUTA SLAGAO SRPSKI NAROD: Ja sam nešto bolešljiv\nIako je predsednik Srbije Aleksandar Vučić najavljivao da će prvi u Srbiji primiti vakcinu protiv korona virusa, od tog obećanja datog u avgustu prošle godine do danas, prošlo je sedam meseci, a da ga nije ispunio. Ako se, pak, računa od datuma kada su prva cepiva stigla u našu državu, što je bilo krajem decembra, sada brojimo već kraj trećeg meseca njegovog odugovlačenja vakcinacije. Jučerašnja izjava da će primiti baš kinesku vakcinu, u inat Evropskoj uniji koja ozbiljno razmatra da za prelazak preko granice priznaje samo cepiva zapadnih proizvođača, to je tačno osmi put da Vučić obećava nešto što nikako da se desi.\nPrvo Ana i Darija\nAha, ti ćeš da se snađeš…\nNešto sam bolešljiv\nČekaju Merošina ili Žagubica\nE, baš ću kinesku\n“Ja ću prvi da primim vakcinu. Čekam da naši stručnjaci kažu da je dobra”, rekao je predsednik Srbije 22. avgusta prošle godine na TV Prva.\nČetiri meseca kasnije, 23. decembra, kada je najavio početak vakcinacije protiv kovida 19, srpski predsednik je po prvi put promenio mišljenje i rekao da će to biti premijerka Ana Brnabić, ministarka Darija Kisić Tepavčević ili on.\n“Nekoga od nas ćemo da ostavimo za drugu, da pokažemo ljudima da je dobra svaka vakcina koju naš zdravstveni sistem dobije”, opravdao je svoju promenu miljenja.\nVakcinacija u Srbiji zvanično je počela 24. decembra, a prva koja je primila Fajzerovo cepivo bila je premijerka Ana Brnabić. Istog dana vakcinisali su se ministarka Kisić Tepavčević, kao i epidemiolog Predrag Kon.\nBrnabić je tada izjavila da će predsednik Vučić verovatno primiti kinesku vakcinu protiv koronavirusa, te da je dogovor sa njim bio da njih dvoje prime dve različite vakcine. Premijerka je navela i da se u najskorije vreme očekuju vakcine od kineskog “Sinofarma”, kao i određene količine ruske vakcine Sputnjik Ve.\nVučić se, međutim, ni tada nije vakcinisao. Rusku vakcinu prvi su dobili predsednik Skupštine Srbije Ivica Dačić i ministar unutrašnjih poslova Aleksandar Vulin.\nO svojoj vakcinaciji Vučić je ponovo pričao nakon svečanog otvaranja gondole na Zlatiboru, 14. januara.\nTada je rekao da je rešio, ipak, da sačeka.\n“Kada sam želeo da primim vakcinu, rekli su, aha ti ćeš da se snađeš, pa ćeš prvi da primiš vakcinu, a šta ćemo mi ostali i naš narod. Ja pripadam običnom narodu i želim da delim njihovu sudbinu”, rekao je tada predsednik Srbije.\nSamo dva dana kasnije Vučić je na aerodromu dočekao isporuku milion doza kineske vakcine, proizvođača “Sinofarm” i rekao da će se vakcinisati za sedam dana.\n“Za sedam, osam dana ću i ja da se vakcinišem. Važno mi je da nisam bio među prvima, da ne kažu – sebe si spasavao”, naveo je Vučić.\nIsto je najavljivao i tri dana kasnije, 19. januara, kada je nakon zajedničke sednice državnog vrha i Operativnog tima za vakcinaciju, izjavio da će se najverovatnije vakcinisati za vikend – jer je nešto bolešljiv.\n“Ja sam nešto bio bolešljiv, pa mi je Zlatibor (Lončar) zabranio do vikenda. Tako da ću ja za vikend najverovatnije da primim kinesku vakcinu”.\nUsledilo je još jedno gostovanje na televiziji, kada je objasnio da se još nije vakcinisao jer “nije toliko bolestan”.\n“Ne znam kad će lekari dozvoliti mojim roditeljima da se vakcinišu. Ja bih primio kinesku vakcinu, ali razmišljam ima li smisla, jer ipak sam mnogo mlađi i nisam toliko bolestan da budem u prvih 500 hiljada vakcinisanih. Sramota me je kad vidim da postoje neki koji nemaju nikakve komorbiditet, ali koji su se ugurali da dobiju tu vakcinu, zato što su važni. To treba da radi predsednica Vlade Srbije i ministri kako bi pokazali primer drugima”, naveo je Vučić.\nNakon toga, prošlo je dosta vremena, a da Vučić nije govorio o svjoj vakcinaciji, niti je stizala vest da je taj posao obavio.\nOnda je početkom marta, iz nebuha, obavestio javnost da će se vakcinisati u Merošini ili Žagubici.\n“Kada se vratim u Srbiju, lično ću da posetim manja mesta, kako bih video zašto u tim mestima vakcinacija slabije napreduje. Ja sam rekao da ću da se vakcinišem u nekom manjem mestu, to će biti Merošina ili Žagubica, želim da mi vakcinu da lokalna sestra, a kao što sam već ranije rekao, želeo bih da primim kinesku vakcinu”, rekao je predsednik.\nNa posletku, vest o tome da će Evropska unija preko svojih granica primati bez PCR testa samo one vakcinisane Fajzerom, Modernom, Astra Zenekom ili cepivom DŽonson i DŽonson, Vučića je zatekla u Bahreinu.\nPredsednik Srbije odatle je poslao još jednu poruku daaće se solidarisati sa narodom i primiti baš kinesku vakcinu. U Žagubici ili Merošini.\n“Pošto sam rekao da ću da budem sa svojim narodom, ja ću u četvrtak ili petak u Merošinu ili Žagubicu i primiću baš kinesku vakcinu” rekao je Vučić za Pink i dodao da će morati da izvadi antitela da bi mogao da putuje.\n“Do tada ja ne mogu da idem u Brisel. Nemate pojima koliko mi je žao i teško zbog toga, užasno”, dodao je Vučić komentarišući vest da bi EU mogla da donese odluku da priznaje samo one vakcine koje su oni odobrili, a da ne priznaju kinesku.\nNije problem, sačekaćemo i četvrtak.\nPrethodni tekstSVIĆE RUJNA ZORA: Izgubili i Milo i Vučić! (VIDEO)\nSledeći tekstOTKLJUČAN KRIPTOVANI TELEFON BELIVUKA: Biznismeni, političari, MUP


Podatak koji je, međutim, mnogo slikovitiji, jeste taj da je tokom čitavog tog perioda Aleksandar Vučić pomenut u negativnog kontekstu jedan jedini put, u trajanju od celih 13 sekundi.\nTaj kritički prilog koji se potkrao zapravo je izjava crnogorskog ministra zdravlja, koji je kritikovao postupanje predsednika Srbije u kontekstu nabavke respiratora.\nTaj trend isključivo pohvalnog izveštavanja o gotovo jedinom akteru aktuelne vlasti pokazali su i ostali podaci monitoringa, ali i drugih istraživanja, po kojima ni ostale televizije sa nacionalnom frekvencijom nisu sklone kritici režima.\nTako ni na Pinku, Hepiju, TV Prvoj ni B92 nije zabeležena nijedna sekunda u kojoj je Vučić negativno predstavljen.\nSve to upotpunjeno je stalnim kritikovanjem opozicionih stranaka i lidera, od „opozicije uopšte“, koja se predstavlja kao negativan pojam sam po sebi, do pojedinačnog etiketiranja i izmišljanja afera.\nPojedini opozicionari, s druge strane, nisu ni pomenuti tokom vanrednog stanja. Sve to ukazalo je da je aktivna kampanja počela mnogo ranije od zvaničnog početka predizborne trke, kao i da su pojedine nacionalno rasprostranjene televizije otvoreno i beskrupulozno korišćene za obračun vlasti sa političkim protivnicima.\nMeđutim, najviše zabrinjava činjenica da se u istoj skupini medija našla i Radio-televizija Srbije, koja je javni medijski servis, servis svih građana Srbije.\nIako se na prvi pogled program RTS-a ne može upoređivati sa onim što se prikazuje na pojedinim privatnim televizijama, javni servis ne može da se pohvali informativnim programom.\nFormalno postojanje analitičkih i komentatorskih emisija samo prikriva ono što su podaci nadzora pokazali: na RTS-u nema mesta za kritiku stranke na vlasti, kao što nema mesta ni za opoziciono mišljenje, čije god ono bilo.\nTime, RTS nije servis svih građana, posebno ne onih koji bi da na toj televiziji vide i neki drugačiji stav osim onog koji zastupa aktuelna vlast.\nTo nije servis građana, koji su, primera radi, šetali na protestima a nisu mogli da u dnevniku vide vest o istim. Zašto su onda svi građani u zakonskoj obavezi da plaćaju pretplatu od koje se taj selektivni servis izdržava?\n← Članica Saveta REM-a Aranđelović: Obustaviti dalje emitovanje predizbornog spota SNS-a\nKosovski carinici nisu dozvolili distribuciju srpske štampe →


Do kraja 2016. izgradnja velikih vetroparkova u Srbiji\nMinistar rudarstva i energetike Aleksandar Antić najavio je da će do kraja ove godine u Srbiji početi izgradnja velikih vetroparkova snage 480 megavata, koji bi trebalo da se nađu u mreži do kraja 2018, a najkasnije početkom 2019. godine.\nAntić je rekao da će u narednih par nedelja u Srbiji u mrežu biti stavljen i manji vetropark snage od 6,6 megavati.\nPrema njegovim rečima, Srbija je stvorila zakonodavni okvir za investicije u OIE, a rezultat toga je da je u veoma kratkom roku uspela da dobije 63 megavata iz OIE, od čega najviše iz mini hidro i solarnih elektrana, dok je 10% tih megavata dobijeno iz energije vetra, odnosno vetroparkova.\nAntić je naglasio da je Srbija donela čvrstu odluku da ne baca energiju i da posebnu pažnju pridaje OIE ,"jer su decenije industrijskog razvoja bez obaveza prema prirodi doprinele klimatskim promenama koje su izazvale brojne elementarne nepogod e sa velikim brojem žrtava".\nPodsetio je da je cilj Srbije da se do 2020. udeo OIE poveća sa 21% na 27%, što zahteva svakodnevni rad, dodajući da je "ova Vlada Srbije po tom pitanju napravila ozbiljne iskorake i pokazala želju da se generacijama koje dolaze ostavi održiv svet u kojem će život imati smisla".\nAntić je dodao i da Srbija ima velike potencijale i u biomasi koji su oko 3,3 miliona tona ekvivalenta nafte i da te potencijale namerava da koristi. Namera je, kako je istakao, i da se radi i na uštedi energije, i da je tu postavljen cilj da to bude 9%.\nNaglasio je i da je svaka lokalna samouprava dobila obavezu od ove godine da ima jednog čoveka koji će se baviti energetskim menadžmentom, odnosno da prepoznaje slabe tačke i da obezbedi da lokalna samouprava ne baca energiju, odnosno štedi 1% energije.


Početak/Zdravlje/Počinje istraživanje zdravlja stanovništva\nNiške Vesti 1. oktobra 2019.\nRepublički zavod za statistiku u saradnji sa Institutom za javno zdravlje Srbije i Ministarstvom zdravlja Republike Srbije, uz finansijsku podršku EU, sprovešće, u periodu od 6. oktobra do 30. decembra 2019. godine, Istraživanje zdravlja stanovništva Srbije 2019.\nIstraživanje zdravlja stanovništva Srbije predstavlja nacionalno istraživanje koje se sprovodi u skladu sa međunarodnim standardima, svakih šest godina.\nGlavni cilj istraživanja zdravlja je da se, na osnovu reprezentativnog uzorka, oko 6000 slučajno izabranih domaćinstava, dobije opis zdravstvenog stanja stanovništva starosti 15 i više godina, kao i dece uzrasta od 5 do 14 godina.\n“Istraživanjem se prikupljaju informacije o tome kako građani doživljavaju svoje zdravlje, do koje mere koriste zdravstvenu zaštitu i kako se brinu o svom zdravlju – prihvatajući određene stilove života ili oslanjajući se na preventivne i druge zdravstvene usluge. Dobijeni podaci poslužiće za planiranje zdravstvene zaštite, za procenu rasprostranjenosti različitih bolesti, sagledavanje uzroka njihovog nastajanja, kao i za definisanje načina lečenja i kontrole, odnosno za unapređenje javnog zdravlja u Srbiji”, kaže Vukica Stojanović, načelnik Republičkog zavoda za statistiku Srbije, Odeljenje statistike u Nišu.\nPrikupljanje podataka na terenu vršiće profesionalni timovi anketara. Tokom sprovođenja istraživanja obaviće se i osnovna antropološka merenja, visina, telesna masa, i merenje krvnog pritiska anketiranih lica. Građani će, na osnovu izvršenih merenja, od zdravstvenog radnika – člana tima anketara, besplatno dobiti osnovne informacije o svom zdravlju.\n“Svi podaci prikupljeni u Istraživanju, u skladu sa odredbama Zakona o zvaničnoj statistici, predstavljaju službenu tajnu i objavljuju se isključivo u zbirnom, agregiranom, obliku. Takođe, u skladu sa Zakonom o zaštiti podataka o ličnosti, svi podaci će biti prikupljani isključivo uz pisanu saglasnost ispitanika”, dodaje Vukica Stojanović.\nRepublički zavod za statistiku i Institut za javno zdravlje Srbije unapred se zahvaljuju na saradnji i učešću u ovom važnom istraživanju.\nInstitut za javno zdravlje istraživanje Republički zavod za statistiku Vukica Stojanović zdravlje


MjuzNews | Vesti iz sveta muzike - KST proslavlja 61. rođendan! - Muzicka top lista, preporuke, hitovi\nKST proslavlja 61. rođendan!\nProšla je 61 godina od kada su mladi inženjeri davne 1954. godine oformili Klub studenata tehnike – jedan od simbola Beograda slavi svoj rođendan i nosi titulu najstarijeg kluba studenata na Balkanu!\nPošto se ove nedelje proslavlja 61. rođendan, slavlje nikada ne ide bez muzike – večeras vas čeka Shake That Thing veče, u petak je Veče grupa Goblini, Hladno pivo, Can't Stop The Rock i EBM, dok ćemo u subotu đuskati uz zvukove osamdesetih.\nLjudi, srećan rođendan i vidimo se!\n61. rođendan /\nshake that thing /\ncan't stop the rock /\nKST: „Shake That Thing“ i The Prodigy veče\nSjajan provod večeras i sutra\nKST: koncert sastava Dečja radost 5. februara\nTradicionalna proslava rođendana Boba Marleya


Kocijančič: Primili smo pismo i odgovorićemo blagovremeno - European Western Balkans\nAutor EWB 26. 10. 2017. 26. 10. 2017.\nBEOGRAD – Primili smo pismo pojedinih država članica koje se odnosi na stratešku komunikaciju i odgovorićemo blagovremeno, kaže portparolka visoke predstavnice EU za spoljnu politiku i bezbednost Federike Mogerini, Maja Kocijančić, u izjavi za dnevni list Danas.\nOna je time potvrdila medijske tvrdnje da su Hrvatska, Češka, Letonija, Litvanija, Poljska, Rumunija, Švedska i Velika Britanija zatražile da Evropska služba za spoljne poslove proširi aktivnosti u “suzbijanju ruske propagande”.\nU pismu se navodi da “smo suočeni sa nesmanjenom kampanjom dezinformisanja koju sprovodi treća strana (Rusija), vidimo potrebu daljeg jačanja kapaciteta StratKoma EU”.\nStratKom kancelarija osnovana je pri EU, odlukom koju su podržale sve članice, kako bi se otkrile i demantovale neistine koje o EU, smatraju u Uniji, širi Rusija.\nU pismu se traži da punim kapacitetom počnu da rade i dve nove filijale EU StratKoma – za Jug i Zapadni Balkan.\nPrema nezvaničnim saznanjima Danasa, odeljenje StratKom-a za Zapadni Balkan trenutno ima dvoje diplomata i nekoliko zaposlenih.\n“Zaposleni su najčešći ljudi kojima govore jezika sa prostora bivše SFRJ i albanski, a dolaze iz država članica EU i bliski su medijima ili su se ranije njima bavili. Osoblje je više puta dolazilo u misije u Beograd, kao i druge glavne gradove država na Zapadnom Balkanu”, navode predstavnici diplomatskih krugova iz Brisela.\nKada je o srpsko-ruskim vezama reč, predstavnici zvaničnog Brisela javno govore da “imaju razumevanja” za te odnose, uz napomenu da je potrebno da Srbija “progresivno uslađuje” svoju spoljnu i bezbednosnu politiku sa EU, što je tema pregovaračkog poglavlja 31, koje još nije otvoreno, i Beograd bi mogao da se suoči sa teškoćama zbog neuvođenja sankcija Rusiji.\nMada zvaničnici EU nisu želeli da javno komentarišu nedavnu isporuku ruskih migova Srbiji, kako Danas nezanično saznaje “postoji velika zabrinutost u Briselu, zbog jačanja ruske propagande u Srbiji”.\nIsporuka migova nije sa aplauzom dočekana u sedištu EU. Iako je Srbija vojno neutralna i može da odlučuje sa kime će sarađivati u domenu odbrane, dominira stav u briselskim krugovima da predsednik Rusije Vladimir Putin starim migovima veoma vešto kupuje javno mnjenje u Srbiji, iako EU daje značajnu finansijsku pomoć Srbiji”, navode izvodi Danasa iz diplomatskih krugova.\nGlavni i odgovorni urednik portala European Western Balkans Nemanja Todorović Štiplija, ocenjuje za Danas da je ruska propaganda “najprimetnija tamo gde postoje ruski mediji koji rade na drugim jezicima – poljskom, češkom, estonskom, letonskom, litvanskom, moldavskom i srpskom.”\nTakođe, Štiplija govori i da tvrdnje moldavskih medija lako prenose mediji u Rumuniji, dok su servisi na srpskom vrlo prikladni za tržište Zapadnog Balkana.\n“Tradicionalni mediji sve više, iz meni neobjašnjivih razloga, koriste mogućnosti koje im pružaju ovakvi servisi, prenoseći njihove vesti, koje su ponekad i netačne ili namerno drugačije interpretirane.”\nOn objašnjava i da imamo primer veb sajta nekadašnje veoma gledane informativne televizije u Srbiji, koji kao udarne vesti prenosi ovakve članke.\n“Mislim da delovanje EU nije jedino usmereno na Rusiju. Države članice, primećuju da dugogodišnji partner Turska, takođe ima tendencije sličnog karaktera, naročito na Zapadnom Balkanu,” objašnjava Štiplija.\nTvrdokorne baltičke zemlje\nKako je Danas ranije pisao, baltičke zemlje – Letonija, Litvanija, Estonija i Poljska imaju tvrdokorni stav o poglavlju 31 u pregovorima Srbije o članstvu u EU, odnosno insistiraju da Beograd uvede sankcije Moskvi. Ove zemlje su tražile i da se Srbiji nametnu dodatni uslovi za otvaranje poglavlja 31.\nEUMaja KocijančićNemanja Todorović ŠtiplijaPoglavlje 31SrbijaStratkom